Antimilitarismoaz - GARA\nHistoriaurretik militarki formatzen ez zen lehenengo euskaldun belaunaldikoa izan nahi nuen. Akabuan espainiar lege batek salbatu ninduen soldaduskatik\n18 urte eman zituen kartzelan, irten berria zen eta begietara hitz egiten zidan. 98ko domeka arrasti hartan ulertu nuen erakunde armatu bat militarra izan zitekeela militarista izan barik. Ordutik, militarismoa gizartea antolatzeko era autoritario eta hierarkiko bezala ulertu dut. Argi dago armen mehatxuaren bidez militaritzatzen dela gizartea, baina armadunaren buruan beste hamaika ideologia egon liteke. Tresnak tresna baino ez dira.\nPegatina bakarra kendu zuen gure aita zenak karpeta bihurtutako nire logelako hormetatik. «Insumisioa, Euskadi nazioa!» zihoen, eta garai hartan militatzen nuen gazte erakundeak sinatzen zuen. Servicio militar en ETA militar! Diskurtsoak borroka galdu zuen kalean. Espainiar armadari uko egitea gure naziotasuna azpimarratzeko bide eta gazteria erakartzeko modu bezala ulertu zuen independentismoak. Eta taktikoki emaitza bikaina eman bazuen ere, ezin ukatu, gure aitak profetizatu zuen legetxe, borroka militarrean esperantza handiak jarrita zeuzkan mugimenduarentzat amaieraren hasiera izan zela. Espainiarrek gu dohainik formatzea eurekiko geneukan abantaila militar nagusia zen gure aitarentzat.\nGure aita militarra zen, beste gauza batzuen artean. Espainiar armadako alferez eta norvegiar itsas-armadako teniente. Bere denbora-pasa maiteenetakoa kontroletan pikoletoak zirikatzea zen. Askotan ez zen egoten bere graduazioko inor, eta tente jartzen zituen denak «Gora Euskadi Askatuta!» esan ostean autoan sartu eta kontroletik ospa egin aurretik. Pirinioetako motorrik gabeko hegaldi dibisiora boluntario joateko konbentzitzen saiatu zen 17 urte nituenean, baina nik ordurako hautua egina nuen. Historiaurretik militarki formatzen ez zen lehenengo euskaldun belaunaldikoa izan nahi nuen. Akabuan espainiar lege batek salbatu ninduen soldaduskatik.\nBorroka irabazia? XIX. mendeko Antiautoritarismoak (hori da anarkismoaren benetako izena, Hirugarren Internazionalean horren ezaguna zaigun ezizena ipini zioten arte) irakatsi zidan akzio eta omisio bidezko borrokak bereizten. Eta ez dezagun ahantz, neoliberalismoaren eredu soziala norbanakoaren omisioan oinarritzen dela neurri handian, delegazionismoa izeneko gauzak errazago kontrolatzeko kudeaketa ereduan. Urbeltzen «Bailar el caos» liburuak formakuntza militarraren kontzeptua aldatu zidan erabat. Efebia erritua, Hartzaren konstelazioaren desagerpenean hasi eta Hartzaren dantzak amaitzen zuen berrogei erregelak, edo aurreskua, ikasteko prozesua. Komunitatea babesten ikastea derrigorrezkoa zen, eta dantzan ez dakienak ez daki borrokan.\nAzken kolpea Palestinan jaso nuen. Israelen bizi diren musulmanek debekatua dute formakuntza militarra, juduentzat derrigorrezkoa den bitartean. Palestinarrek, ostera, heziketa hori jasotzeko eskubidea aldarrikatzen dute. Nola utziko dugu komunitatearen babesa etsaiaren esku?\nAdiskide intsumisook, agur eta ohore, baina Oteizak esan zuen lez: «Yo quiero ser amigo de los que nos sucedan, de los que en una armonía creadora puedan siquiera reconocer en nosotros que algo en principio aprovechable nos ha podido suceder».


3 Mariak – Lantzeak\nPosted by on 2012(e)ko martxoak 26 in Liburuaren balorazioa | ∞\nIzenburua: “3 Mariak”\nEgilea: Arantxa Urretabizkaia\nArantxa Urretabizkaiak idatzitako testua bi emakume edadeturi buruzkoa da;dena den, honek ez du heriotzaz edo gaixotasunaz hitz egiten, bizitzaz baizik.Protagonista baten senarra hiltzen denean beste bizimodua hasten du Txurik haren lagunarekin, Gorrirekin. Aldi berean beste motatako familia sortzen dute biek, Txurik eta Gorrik.\nBestalde, Madrilen gaineko deskribapenak ere aipatzekoak dira. Horrela 102.orrialdean irakur daiteke: ” Madrilgo kaleak hegazkina baino zorabiagarriagoak dira” edo “ Momentu batzuetan iruditzen zitzaidan uholde jendetsu hark eramango ninduela auskalo ze zulotara.” Oso deskriptiboa da eleberri hau, adibidez lore, janari eta zaporen deskribapenak agertzen dira eta zehatzez izkiriatuta daude.Hau guztia atsegin izan dut.\nHala eta guztiz ere, hainbat topiko aipatzen du Arantxa Urretabizkaiak. Esate baterako 77. orrialdean. “Agian kantatzea bizikletan ibiltzea bezala da, sekula ahazten ez duzun zerbait”. Edo 105. orrialdean “ Esaten dute hil aurretik, minutu labur batez, zure bizitza osoa gogoratzen duzula” .\nEstiloari dagokionean, behin eta berriro errepikatzen du “ baldintza + bezala egitura. Hogeita hamar esaldi bezalakoak zenbatu ditut.\nHori dela eta “Hiru Mariak ez da Arantxa Urretabizkaiaren libururik onena.”Saturno” eta “Koaderno gorriarekin” ge


Laiaketan gazte-gaztetatik bi lagunen erdian jarrita - Ahotsak.eus\nLaiaketan gazte-gaztetatik bi lagunen erdian jarrita
14 urterekin laian lanean hasi zen. Hiruzpalau lagunek elkarrekin egiten zuten laian, gazteenak erdian jarrita. Soro barrenetik lurra jasotzen ere ibilitakoa da.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EGB-058-005 kodeko bideoa nahi duzula aipatzea: ahotsak@ahotsak.eus\n14 urterekin laian lanean hasi zen. Hiruzpalau lagunek elkarrekin egiten zuten laian, gazteenak erdian jarrita. Soro barrenetik lurra jasotzen ere ibilitakoa da.\n-Laixetan ere bai, hamalau urtekin laixetan eta.\n-Ibilitta zaz laixetan?\n-Laixetan? Bueno, zenbat bidar ibilitta!\n-Baina ez zeunken goldarik edo?\n-Goldia bai egoten zan baiña, ze esango dizut ba... Nabua, nabua kastauaz lurra geratzen zan eta goldaketarako gitxi ta. Nabua kastauaz, kastauaz lurra laixatu eitten genduan. Ta laixetan ni ere hantxe txikixa, gaztia izen arren erdixan ipiñitta. Ezkiñetan ez, baiña erdixan erreztxuao ibiltzen zan; han ipiñi ta hantxe.\n-Osea, hiru ibiltzen zinen?\n-Ba lau, hiru-lau, holaxe. Baiña ni neska koxkorra ta hantxe.\n-Horrek ekiñaldi luziak izango zien, ezta, laixan.\n-Bai. Lurrai buelta eman bihar zakonian eta esportzua jo bihar izaten zan han edarra.\n-Bigarrena zan laixetan...\n-Laixetan ni asko eindakua naiz laixetan. Auzolanera ere junda ere bai. Auzolanian, auzuan. Koiñata geunkan hor beheko basarri batera ezkonduta, ta hara junda ta. Hor Arane, zuk esan dozun Pedron etxian lurra jasotzen ere bai zestuakin.\n-Bai soo barrenetik guenera ibilitta gaure.\nKarrika auzoko txabola eta Maritxuren despedida\n'Koxkeroak' eta 'Joxemaritarrak'


'Zauria(k)' dokumental emanaldia eta solasaldia izango dira etzi, Emakume Txokoan - Azpeitiko Udala\n'Zauria(k)' dokumental emanaldia eta solasaldia izango dira etzi, Emakume Txokoan\nAzpeitiko Udalak Emakume Txokoan eskaintzen dituen hitzaldi eta ekintzen baitan izango da etzi, otsailak 13; dokumentala eskainiko da lehenik eta Maider Irigoien eta Iker Oizek gidatuta solasaldia izango da ondoren. 18:30etatik aurrera izango da Emakume Txokoan.\nZauria(k) proiektua, eromena, gaizkiegonak eta osasun mentala ikuspegi feminista batetik lantzen duen dokumentala da. Sufrimendu psikosoziala eta bederatzi emakumeren errealitateak barne hartzen dituenak. IZendatzen ez dena ez da ikusten, eta ikusten ez dena ez da existitzen.


Kredituen kenkari fiskalak | Consumer\nKredituen kenkari fiskalak\nEtxebizitza eraiki, handitu, zaharberritu edo egokitzeko maileguek zergak kentzen dituzte, nahiz eta zergadun gehienek ez dakiten\nUdaberriarekin batera, eguraldi ona eta zerga-betebeharrak betetzeko unea iristen dira. Aurreko ekitaldian, batez ere abenduan, azken inbertsio, diru-sarrera edo dohaintzak egiten dira, Errenta Aitorpenaren emaitza ahalik eta onuragarriena izan dadin. Hala ere, apirilean, lehen zirriborroak jasotakoan, dena ondo dagoela eta bertan aurreko urtean desgrabatzeko egindako eragiketak agertzen direla egiaztatzeko unea da. Posible da erosketak egin izana edo kontratuak sinatu izana, eta ez jakitea haiei esker gutxiago ordain dakiokeela Ogasunari. Gauza bera gertatzen da maileguekin. Kreditu batzuek kenkari fiskalak dituzte. Ezagunenak etxebizitza erosteko direnak dira. Baina ez dira bakarrak. Etxea handitu, zaharberritu, egokitu edo eraikitzeko gastuak ere desgrabatzen dira, baina, ezjakintasunagatik, zergadun gehienek ez dituzte beren aitorpenean erregistratzen.\nBankuak emandako kredituak\nEtxebizitza bat erosteko emandako kredituak ez dira desgrabatzen duten bakarrak. Ohiko etxebizitza zaharberritu, eraiki, handitu edo egokitzeko erabiltzen badira, etekina atera dakioke. Horretarako, lehenengo kasuan, obrak jarduketa babestu gisa kalifikatu edo deklaratu behar dira, etxebizitzak zaharberritzeko, herritarren sarbidea errazteko. Zergadunek, gainera, onurak lor ditzakete baldin eta helburu nagusia eraikina berreraikitzea bada, egiturak, fatxadak edo estalkiak sendotuz eta tratatuz, baldin eta zaharberritze lanen kostu osoa eskuratze prezioaren %25 baino handiagoa bada.\nBeste zergadun batzuek desgrabazioa izanen dute mailegua etxebizitza eraikitzeko erabiltzen dutenean. Hori gertatzen dela ulertzen da “obren exekuziotik eratorritako gastu guztiak ordaintzen dituztenean edo obren sustatzaileari konturako kopuruak ematen dizkiotenean, baldin eta inbertsioa hasi eta gehienez lau urteko epean amaitzen badira”.\nKenkarirako eskubidea duten inbertsioen gehieneko zenbatekoa 9.015 eurokoa da urtean.\nOhiko etxebizitza handitzea, zati bat behin betiko itxiz azalera bizigarria handitzea, desgrabazio fiskalerako eskubidea duen beste kasu bat da.\nLau kasu horietan -ohiko etxebizitza erosi, zaharberritu, eraiki edo handitzea-, kenkarirako eskubidea duten inbertsioen gehieneko zenbatekoa 9.015 eurokoa da urtean.\nZergadunak eskura dezakeen desgrabazioa handiagoa da kreditua ezgaitasuna dela-eta ohiko etxebizitza egokitzeko obrak eta instalazioak egiteko erabiltzen duenean. Kasu horretan, kontzeptu horrengatik kenkarirako eskubidea duen inbertsioaren gehieneko zenbatekoa 12.020 eurokoa izanen da urtean.\nOgasunaren desgrabazioa ez denez aurreikusten krediturako, baizik eta dirua erabiltzeko -kasu honetan, etxebizitza erosi, handitu edo birgaitzea-, onura fiskalak herritarrak jasotzen duen mailegu-mota edozein dela ere aplikatzen dira. Hipoteka-kreditu baten bidezko finantzaketak langile baten edo beste baten antzeko tratamendua izanen du.\nEspainiako etxebizitza gehienak hipoteka-kreditu baten bidez erosten dira. Kenkaria egiteko, beharrezkoa da hipoteka ohiko etxebizitza erosteko erabiltzea eta etxeak baldintza batzuk betetzea:\nZergadunaren egoitza izan behar du gutxienez hiru urteko epe jarraituan.\nBertan modu eraginkor eta iraunkorrean bizitzen hasi behar da, gehienez ere hamabi hilabeteko epean, obrak erosi edo bukatzen direnetik hasita.\nBaliteke azken urtean herritar guztiek desgrabazioa izatea; izan ere, 2011n 24.000 eurotik beherako errentek bakarrik izango dute abantaila hori, baina, ordura arte, Ogasunak etxebizitza erosteagatik urtero itzultzen duen gehienezko zenbatekoa 1.352 eurokoa da, % 15eko kenkaria aplikatzen baita 9.015 euroan, hau da, kenketa-eskubidea duen gehieneko zenbatekoan.\nSenideen edo lagunen kredituak\nAskotan ez da jakiten lagun edo senideek pisu bat erosteko ematen dituzten maileguek ere zergak kentzen dituztela. Gero eta ohikoagoa da gurasoek, seme-alabak emantzipatu beharrean, interesik gabeko mailegu bat ematea, etxebizitza bat eskuratzeko.\nLagun eta senideek etxebizitza erosteko emandako kredituek ere desgrabazioa eragiten dute\nDesgrabazioak egiteko, behar bezala erregistratu behar dira, bai dokumentu pribatu bat sinatuz, bai notario baten bidez. Bestela, dohaintzatzat har daitezke, eta hartzaileak haiek ordaindu beharko ditu zergak.\nModu argian idatzi behar dira, eta esku hartzen duen pertsona bakoitzak finkatzen dituen baldintzak ezarri. Mailegua erregistratzen bada soilik lor dezake onuradunak etxebizitza erosteagatik edo zaharberritzeagatik dagokion kenkaria. Partikular batek emandako maileguetan kenkarirako eskubidea duen gehieneko zenbatekoa kanpoko beste finantzaketa mota batekin ezartzen denaren berdina da: 9.015 euro urtean.\ndedukzio eraikuntza errehabilitazio etxebizitza kredituak


Azokako azken egunean ere hamaika jarduera egongo dira - 54. Durangoko Azoka - Kulturaren Plaza\nAhotseneako zuzenekoetan oso proposamen ezberdinak egongo dira: Gorribaltz taldearen elektropunk doinuak, Hil Norbait taldearen metal fantasia, Revolta Permanent taldearen "Lobotomiak"... 14:30ean EHZ jaialdiaren hurrengo urteko edizioa aurkeztuko da. Solasaldietan, Lorea Agirre, Idurre Eskisabel, Mari Luz Esteban, Castillo Suarez, Pello Zabala, Jon Iñaki Lasa eta Joxemari Iturralde batuko dira, besteak beste.\nAreto Nagusian, 10:30ean Azokaren eragin ekonomikoaren azterketa aurkeztuko da, Siadecorekin batera. Ondoren, Gorka Egia autoekoizleak "Ekologista naiz baina..." gida aurkeztuko du eta 16:30ean Loraldia jaialdiaren edizio berria.\nIrudienean, 12:00etan "Lur eta Amets" haurrentzako filmaren lehenengo irudiak aurkeztuko dituzte eta 13:30ean "Ez, eskerrik asko, Gladysen leihoa" dokumentala. 18:00etan DemaS.A lehiaketaren emanaldia eta sari-banaketa egongo da.\nKabi@n egun osoko egitaraua prestatu dute. Goizean protagonismoa burujabetza teknologikoak hartuko du, eta arratsaldean, besteak beste, "Egunean behin" aplikazio arrakastatsua aurkeztuko dute. Egitaraua ixteko, "Mauriziak ez du inor hil" kontzertua egongo da 18:00etan, Ines Osinaga eta Lorea Argaraterekin.\nSaguganbaran, egunero bezala, hamaika proposamen. "Aldo musikari" ipuin kontaketa, "Lo Potolo" lotara joateko ipuinak, "Poesiaren misterioa" olerki xuxurlatuak, "Herensugeen itzulera" liburuaren aurkezpena eta abar. Szenatokian, Dantza eta Antzerki jaialdiaren bigarren eguna ospatuko dute, zortzi emanaldirekin, hiru talderen eskutik: Krego Martin Dantza, Haatik Dantza Taldea eta Abarka Antzerki Taldea.\nAzokako azken emanaldia, urtero bezala, Plateruenan izango da, 20:00etan, Maider Zabalegiren kontzertuarekin (doako sarrera).


Txertoen eraginkortasuna | Gizartea | Berria\nAzken asteetan COVID-19 gaixotasuna kontrolatu ahal izateko enpresa farmazeutiko desberdineko txertoen lasterketa agerian geratzen ari da, eraginkortasunari dagokionez datu oso itxaropentsuak aurkeztuz. Baina txertoei buruz hitz egiterakoan, eraginkortasun hitza erabiltzen denean, efikazia eta efizientzia ezberdindu behar dira. Sinonimotzat har daitezkeen hitzak dira, baina txertoen munduan esanahi bera ez dute.\nOraingoz galdera ugari izan arren, pandemia hau kontrolatu ahal izateko balizko txertoak izatea oso berri ona da, eta beraien arrisku/onura erlazioa aldekoa bada, mesede handia ekarriko dute. Hurrengo asteetan-hilabeteetan argituko da txerto horiek gauzatzen diren eta, horretarako, ezinbestekoa da Europako Medikamentuen Agentziak baimentzea. Agentzia honek medikamentu desberdinak (txertoak barne) ebaluatzeko eta baimentzeko prozesua sendoa eta fidagarria du. Oraingoan azkarra izan daiteke, baina horregatik ez du zorroztasuna gutxituko. Baimendutako medikamentu guztien (txertoak barne) segurtasuna eta eraginkortasuna (efikazia) bermatuta dago; efizientzia, berriz, denborarekin ikusi beharko da.


Hitza “peeling” esan nahi flaking edo peeling eta kimikoen erabilera azalean, azaleko geruza kendu dakar eta akats azala berritu bat lortzeko kentzeko.\nPeeling zimurrak murriztea, eta azala ondo hidratatuta, gantz jariaketa egoki eta koherentzia ona eta distira egiten duena. Ez da melasma eraginkorra da, hori hormonal kausa orbanak da.\nHainbat produktu sartze-gradu desberdinak daude. Badira 3 peeling mota: azalekoa, tarteko eta sakona. Deep eraginkorrena da, baina ebakuntza luze bat darama, beraz, ez da askotan egiten du.\nAzalera glycolic peeling da. biguna da, ondoz ondoko egunetan zehar bakarrik epelak eritema eta desquamation bat sortzen du. to “freskatu azala.” sirve glycolic anitz zuritu egiten dira gero eta krema bat egunero erabiltzen da glycolic% 20 zimurrak fina duzu lortuko dira murrizketa batera.\nTarteko peeling azidoa trichloroacetic (TCA)% 35 burutu. Epidermisa kentzea bat osatu baizik (gaur egungo formulazioetan) zerbait pixkanaka lehen astean zehar, beraz, bizitza nahiko normal egiten ez erre ez delako mantendu dezakezu ekoizten ditu. indartsua peeling bat da. saioak 1 eta 3 bitartean huts sunspots murrizteko.\nSaio kopurua aldatu egiten da patologia tratatu behar, bere larritasuna eta gaixo bakoitzaren faktore indibidualak, eta normalean egiten hamabostero edo hilero. saioak eta Between azalaren berreskuratzeko behar den denbora, erabilitako produktu araberakoak horrek uzten. murriztu behar eguzkitan TCA kasuan tratamendua 15 egun lehenago ere. Aldi horretan sunscreen erabiltzea gomendatzen dugu.\nTratatu daitezke, lepoa, besoak eta eskuak lekuak. Arlo horietan TCA% 20 erabiltzen da


«Iazko denboraldiari jarraipena ematen saiatuko gara aurten» . diariovasco.com\n«Iazko denboraldiari jarraipena ematen saiatuko gara aurten»\nIgor Quindos ere denboraldia hasteko irrikaz da. / ANAITASUNA\nOhorezko Mailako taldeak bihar hasten du denboraldi berria 12:00etan Ordiziako Altamira zelaian\nIgor Quindos Anaitasunaren Ohorezko Mailako taldearen entrenatzailea\nOhorezko Mailako taldeak bihar hasten du denboraldi berria 12:00etan Ordiziako Altamira zelaian eta prest da gutxienez pasa den urteko denboraldia errepika-tzeko. Iaz lortu ez zutena aurten lortzeko gogoz dira Igor Quindosen mutilak eta entrenatzailea bera ere denboraldia hasteko irrikaz da. Quindosek hasiera ona egitea oso garran-tzitsua dela azpimarratu digu.\nBi fitxaketa egin ditu taldeak. Zer emango diote bi jokalari berriek taldeari?\nAstik futbola uztea erabaki zuenean eta ikusirik jubenil mailatik inor igotzen ez zela, garbi zegoen atezain bat behar genuela. Ander Rementeria hemen ibilitako mutila da, eta uste dut taldeak konpetentzia puntu bat eduki behar duela postu guztietan. Lehengo urtean Xubanek eman zuen maila onari jarraipena emateko fitxatu dugu Ander . Iker Pastrian aurrelaria ere orain del bi urte hemen egon zen. Ioritz Mendizabalek futbola uztea erabaki zuenean sortu zen Iker Pastrianen fitxaketa. Ikerrek duen futbol ibilbidearekin esperientzia emango digu. Pasa den denboraldiaren amaieran taldeak esperientzia falta eduki zuen, eta hortik bideratuta Iker jokalari garrantzitsua izan daiteke.\nZer nolako balantzea egiten duzu aurredenboraldiari buruz?\nAte barruko lana gehiago baloratu behar dugula uste dut, eta ez jokatu ditugun bost lagunartekoak. Lan ona egin delakoan nago, jokalari gehienek oporrak alde batera utzi dituzte, eta entrenatzen 18-20 lagun egon gara. Partidetan zentratuta, denboraldi-aurre ona egin dugu, lan karga dugu. Vitoriaren aurkakotik ondorio gutxi atera genituen, Getariako KETA, Zestoa eta Bergararen aurka maila ona erakutsi genuen. Agian, Amaikak Baten aurkako neurketa izan zen alderik beltzena. Iurretaren aurka itxura oso ona eman genuen.\nZein helburu ezarri diozu taldeari?\nNik uste dut lehengo urtean herrian sortu zen ilusio eta indarra mantentzea dela eta guk dugu giltza. Denei lehengo urtean genuen ilusio berdinarekin jarraitzeko eskatuko nieke, eta ea lehengo urtearen jarraipen bat izaten den aurten.\nPasa den denboraldia errepika-tzeko gai ikusten al duzu taldea?\nUste dut gauza garela. Aldaketa handirik ez da egon taldean, oinarri bezala pasa den urtekoa baita. Iaz gauza izan baginen, aurten ere gauza izan gaitezkeela pentsatu behar dugu. Horretarako, lehengo urteko lanaren jarraipena izatea lortu behar dugu. Bigarren amaitu genuelako ez dugu pentsatu behar gainerakoak baino hobeagoak garenik. Guk geu izan behar dugu, eta hori lortzen badugu lehengo urtekoa errepikatzetik gertu egongo gara.\nIaz bigarren amaitu izanak, mesede edo kalte egingo dio taldeari?\nUste dut egoera askotan mesede egingo digula. Bigarren postuan amaitu duen talde batek partida zailak eta garrantzitsuak aurrera atera dituela esan nahi du. Beste aldetik, ordea, presio puntua egon daiteke herri mailan. Azken denboraldian bigarren egin genuelako jendeak lehenak gelditzea eskatuko digu, baina ez dut uste horrela pentsatu behar dugunik. Guk asteburuetako partidan zentratu behar dugu, horrek emango baitigu amaiera ona.


Euskara doan ikasteko eskubidea aldarrikatu dute argazki bidez | Kontseilua\nEuskara doan ikasteko eskubidea aldarrikatu dute argazki bidez\nBy Kontseilua on 2018-07-16 in Albisteak\nAldarrikapen historikoa izan da Euskal Herrian euskara ikastea doakoa izatea eta Kontseiluaren baitan biltzen den helduen euskalduntze eta alfabetatzearen sektoreak ere bat egin du doakotasunaren aldarriarekin. Helduen euskalduntze eta alfabetatzea dohainik izateko proposamena landu zuen 2017an eta aurten ere bat egin dute hainbat euskaltegik aldarri horrekin.\nDoakotasuna eskatzen dute justiziazkoa delako eta herriko kohesionatua izan nahi badugu, herritar guztiei tresna guztiak eskaini behar zaizkielako. Berezko hizkuntza ezagutzeko eskubidea ere hor kokatu behar dela dio Kontseiluak. Horregatik, eskubide horren alde, argazkiak atera dituzte Euskal Herriko hainbat euskaltegi eta elkarteetako kideek.\nKontseiluak EAErako egindako proposamenak helduen euskalduntzearen zerbitzuaren zatirik handiena Eusko Jaurlaritzak bere hain hartu behar duela dio. Ardura hori ere azaleratu nahi izan dute euskara ikasleek eta Jaurlaritzari eskatu urrats hori ematea beren burua osoki euskaldundu ahal izateko.\ndoakotasuna, euskalduntzea, euskaltegia, euskara, euskara doan, helduen euskalduntzea, kontseilua, slide


Babesa eta arnasa hartzea | Gazteluko Plazatik\nHasiera » Ekonomia » Babesa eta arnasa hartzea\nIruñeko manifestazioa balore handikoa da Nafarroako euskaldun eta euskaltzaleentzat. Euskaldunok minoria gara, are gehiago euskaraz bizi garenok, baina populazioaren zati oso handi baten laguntza eta sostengua dugu. Ez da nahiko, zalantzarik gabe, prozesu linguistikoen garapenak hizkuntzaren erabilerari lotutako beste erabateko sostengu eta bilakaera behar baitu. Ez da nahiko, baina bai ezinbestekoa, masa sozial handi hori gabe Nafarroan euskarak nekez lor baitezake igeri egin ahal izateko behar duen ura.\nAlberto Catalan Hezkuntza Sailburuak Foru Legebiltzarrean bota berri duen “Gu gehiago gara” mesprezugarriarekin laburbiltzen da UPNk, PSNk eta CDNk babesten duten hizkuntza politika murriztailea. Eta gehiengoa dugunez, ez dizuegu utziko euskaldun bizi ahal izateko aukera garatzen, ez du merezi; horixe da finean esaten digutena. Batzuek gorrototik, besteek mespretxutik eta modernotxoenek euskararen behar eza eta diruaren aitzakiarekin; hau da, bakarrik dago dirua itxurakeria egiteko eta legea bere murritzenean betetzeko.\nInork ez luke ulertuko osasunaren eremuan eskubide desberdintasunik egotea, esaterako, Nafarroako iparraldekoak oro har hegoaldekoak baino argalagoak direlako. Inork ez luke ulertuko eremu batekoek dietak eta analisiak egiteko aukera doan izatea, eta besteek ordaindu behar izatea. Nafarroan hori egiten da bertako hizkuntza batekin, batzuek badituzte legezko eskubideak –garapenarena beste kontu bat da– eta besteek ez.\nEtorkizuneko errezetetan ez da mirakulu handirik, baina asmatu egin beharko da horietan. Euskaldunen hiztun komunitateak euskaraz bizitzeko gogoa erakusten jarraitu beharko du. Bada gogorik,eta horren datu ugari daude, baina baita neke sintoma batzuk ere. Eremu politikoan ere behar da bultzadarik, lehen lehenik diru murrizketak eteteko, eta ondoren Euskararen Legea aldatzeko. Eta bada, halaber, arnasa hartzea ahalbideratzen duten larunbatekoaren gisako mobilizazioen beharra.\nHernaniarren batzuk badira gure erredakzioan eta galdetu diet nola doan beren herrian hasi berri den zaborren atez ateko bilketa. Oro har ongi, hasiera guztietan diren arazo txikiak izan direla, baina jendea pentsa baino samurrago ari dela moldatzen diote.\nHilabete batzuk beharko dira bederen emaitza egonkorrak ikusteko, baina ez da zalantzarik begi askoren arreta erakarriko dutela. Ia 20.000 laguneko herri batean birziklatze emaitza onak lortuz gero, atez atekoa Gipuzkoa osoan egin litekeela erakutsiko litzateke. Debagoienan zorrotz ari dira egiten jarraipena, hurrengo froga han izan liteke.\nUsurbilgo emaitza ikusgarriei jarraiki, Oiartzun eta Hernanik ekin diote orain atez atekoaren ibilbidearekin. Denak ematen du aditzera zaborren kudeaketan hau dela etorkizun hurbil eta ertaineko apustu jasangarriena. Atez atekoa, birziklatzeko sistemarik eraginkorrena dela erakutsi da orain arte. Horregatik bakarrik mereziko luke itxarotea eta Zubietako erraustegi proiektua sei urtez atzeratzea.\nZaborrari dagokionez, helburua ez da zaborra elektrizitate bihurtzea, ahalik eta gutxiena sortzea baizik eta sortzen dena ahalik eta gehien birziklatzea. Ondoren dator zabortegia, errausketa edo gasifikazioaren eztabaida.\nZapaterokada iragarri da jada, espero bezala, baina ondoren ere denak nahasian jarraitzen du. Bitxia da, joan den astean burtsak eta inbertsoreak pozarren ziren Europar Batasunak krisiari elkarrekin aurre egiteko erakutsitako jarrerarekin. Denen artean 500.000 milioi euro jarriko dituzte merkatuetan konfiantza barreiatzeko –eta 250.000 gehiago Nazioarteko Diru Funtsak–, hau da, larri dabiltzan estatuek –gehienak– beren zorra ordainduko dutela bermatzeko.\nBaina merkatuak ez dira fio, badakite EBk ez duela diru hori itsulapikoan gordeta. Ez, diru hori jarri egin behar da eta horretarako ere, beharko balitz, gerrikoa estutu beharko litzateke. Kapitalismoaren inoizko krisirik latzenetik ateratzeko, gerrikoa estutzearena hasi besterik ez da egin.\nChivite, Ferraz eta EH Bilduren esku\nNafarroan berriz gotorlekura


Gürtell auzian lehen kondenatua epailea izatea azpimarratu du PSOEk\nEsperanza Aguirrek, bestalde, esan du dena ez dela zilegi helburua lortzeko, helburu hori laudagarria izan arren.\nGürtel auziko entzuketak agintzeagatik Baltasar Garzon epailea 11 urtez kargugabetzeko Auzitegi Gorenak hartutako erabakiak hainbat erreakzio ekarri ditu.\nHorrela, Julio Villarrubia PSOEk Kongresuko Justizia Batzordean duen bozeramaileak argi utzi du bere alderdiak epaitegi guztien epaiak errespetatzen dituela, baina, kezka ere plazaratu du Baltasar Garonen ibilbidea duen epaile batek gaur jaso duen zigorregatik. Bitxia da hain ustelkeria trama larri batean epailea izatea lehen kondenatua, esan du.\nEsperanza Aguirre Madrilgo Komunitateko presidenteak (PP), aldiz, azpimarratu du dena ez dela zilegi helburua lortzeko, helburu hori laudagarria izan arren.\nRosa Díez UpyD alderdiaren Kongresuko bozeramaileak, berriz, justizia denentzat berdina dela esan du, baita epaileentzat ere.\nCayo Lara IUko buruarentzat egun tristea da gaur demokratentzat, Justiziak benda kendu baitu begietatik. Onak kondenatu eta gaizkileak aulkietan eseri ez zirela gure seme-alabei azaltzeko lan zaila dugu aurretik, gaineratu du.\nJoan TardÃ ERCko diputatuarentzat ultraeskuinaren lehen biktima da Garzon.\nJosep Antoni Duran Lleida CiUko ordezkariak, bestalde, ez du epaiaren iritzi pertsonalik eman nahi izan, baina, argi utzi du gaurko erabakiak ez duela zerikusirik frankismoaren ikerketaren inguruko auziarekin.\nEduardo Torres Dulce Estatuko Fiskal Nagusiak, berriz, errespetua agertu dio epaiari, baina gogoratu du erabakiak ez duela bat egiten Fiskalaren jarrerarekin.\nInformazio gehiago:Eitb: Gürtell auzian lehen kondenatua epailea izatea azpimarratu du PSOEk


'Bost Urban Show' - Kulturklik\n"Bost Urban Show"\nElorrioko Logela Multimedia eta Eindhovengo The Ruggeds konpainiek lankidetzan dihardute Break On Stage jaialdiaren 20 urteak ospatzeko. Bost Urban Show (Adrelaline) ikuskizunak hiri-dantza eta argiztapen/proiekzio berezi bat nahasten ditu. Energiaz, originaltasunez eta sinkronizazio koreografikoz betetako ikuskizuna da.\nLogela Multimedia (Elorrio)\nLogela taldea arte-diziplina digital desberdinetako sortzaileek osatzen dute (bi musikari informatikok eta bi bideo-sortzailek), haien proiektuetan lankidetza ohikoa bada ere. Produktu digitalak sortzea eta eszenaratzearekin bateratzea da Logelaren helburua. Non Demontre rock-taldearen Belarritakora sartu CD-Romaren eszenaratzearekin hasi ziren 2000. urtean. 2002an, berriz, gaur egun nazioarteko urteko jaialdi bihurtu den Break On Stage delakoko zuzendari artistikoak izan ziren. 2003. urtean, Ohe handi bat DVDa (dokumental interaktibo bat) editatu eta eszenaratu zuten. 2004: Klonk multimedia-dantza. 2007: Mokaua multimedia-ikuskizuna. 2008: Taupadak, euskal dantza tradizionaleko Kukai konpainiarekin batera; euskal dantza tradizional garaikidearen eta multimediaren arteko nahasketa. 2009. urtean, bigarren kolaborazioa egin zen Circle of Trust konpainiarekin: Papiro….Flexia. Urte horretan bertan, nazioarteko kolaborazioak hasi ziren honako konpainia hauekin: Motion House (Ingalaterrako dantza-konpainia) eta Chelyabinsk Contemporary Dance Theater (Errusia), Asier Zabaletaren zuzendaritzapean.\nGaur egun, MAPPING izeneko teknikan aplikatzen ari dira beren ezagutzak (eraikin handietan proiekzioak egitean datza teknika hori, irudia eta soinua arkitektura-espaziora egokituta). Irudia eta soinua kasu bakoitzeko eszena-planteamenduarekin sinkronizatzen dira. Hona hemen adibide batzuk: The Voyague (2012), Broken (2014) Motion House (Birminghan) konpainiarekin batera, eta Atera doa (2012), Kukai konpainiarekin batera.\nThe Ruggeds (Einhoven)\nGaur egun, breakdanceko munduko talderik berritzaileena da. Hein berean, bakarkako dantzaren mugimendu akrobatikoak ezin hobeki sinkronizaturiko beren koreografia originalekin nahasten dituzte. Gaur egun, breakdance-hiphopean mugimendu fresko gehien sortzen ari den taldea da. Horri esker, 2018ko munduko txapelketa irabazi berri dute Suitzan. Txapelketa horretan, 40 herrialdek hartzen dute parte, eta ikuskizunaren eta bakarkako mugimenduen kalitatea saritzen da. Taldearen planteamendua guztiz eszenikoa da, eta dantza-mugimenduak, soinua eta argiak sinkronizatzen ditu.\nEgileak: Logela Multimedia, The Ruggeds\nKoreografia: The Ruggeds, Logela Multimedia\nZuzendaritza eszenikoa: Imanol Garaizabal, Niek Traa\nEkoizpena: Logela Multimedia\nEszenografiaren diseinua: Logela Multimedia\nArgiztapenaren diseinua: Aitor Pérez\nArgi-teknikaria: Aitor Pérez\nSoinu-teknikaria: Ander Garaizabal\nJantzien diseinua: Ainara Barrainkua\nDantzariak: Andy 'Duzk' Tjong-Kim-Sang, Jessy 'Jazzy Gypz' Kemper, Niek Traa / Rico 'Zoopreme' Coker, Roy Overdijk, Sjoerd 'Stepper' Poldermans, Tawfiq Amrani, Virgil 'Skychief' Dey\nIturria: Logela Multimedia\nEgileak Logela Multimedia, The Ruggeds


Herriz Herri - Donapaleu (NB) | 2021eko Uztailaren 22a\nDonapaleuko herriko aldizkariberria\nJoan den urtean, Herriko Etxeansartu zen ekipa berriak hitzemanzuen aldizkari bat agertuko zuela,herritarrak herriko harat hunatetazjakinean atxikitzeko. Hori eginada. Lehen aldizkaria etxe guzietarathedatua izan da uda hastapenhuntan. Charles Massondoauzapezak sar-hitzan azken urtehuntako laburpen bat egiten dueta gai andana bat ondoko orrialdetanazalduak dira: kartierretakobatzordeak beren ordezkariekin,elkarte berriak mediko sozial arloanzoin diren, herriak lortu duennazional mailako saria “Petitesvilles de demain” programan, helbideratzeberria karriken izenekin,Bideak elkartearen etorkizuna zerizaiten ahal den, kirol orotako gela,aisialdi anitzeko gunea, hirigintzaekologikoa, lehengo eskola publikoarenbizi berria... eta abar. Azpimarratubehar da, artikulu guziakosoki euskaratuak direla.\nAsteburu huntako jarduerakDonapaleun\nHerriko aldizkari huntan, udahuntako animazioak aurkeztuakdira. Aurten ere izurritearengatik,Donapaleun ez da ofizialki bestarikizanen, bainan besta idurikojarduera batzu jakinaraziak diraasteburu huntako.Ostiralean, Donapaleuko trinketeanpilota lehiaketako finalerdiakjokatuko dira (18:30): Elgar-Amulet/ Monce-Iturberen kontra eta(19:30) Olçomendy-Harismendy /Bielle-Cubiat-en kontra.Beti ostiralean, besta komiteakBideakekin gaualdi bat antolatzendu, dantza ostatu moduan,Bideak egoitzan. Hor artzekoakdira Amikuze Coffe Chops taldeaeta ondotik Maider eta Lolitak osatzenduten Otxo bikotea. Gaualdia19:00etan hasiko da eta parte hartzeamugatua izanez, izenak aitzinetikeman behar dira 05 59 65 5680 deituz.Ibiakoitzean, USSP atletismoakibilaldi bat antolatzen du 3 S–Bi-Patar izendatu dutena. Abiatzeagoizeko 8:00ak eta 10:00ak arteanFrantziskanoetatik eginen da.\nIbilaldiaSoiartzerat buruz pentsatuada, sorpresa batzuekin.Ibiakoitz gauean, “Duo des Non”elkarteak bere ikusgarri berriaemanen du, Saint Louis gelan(20:00). Gaualdi huntako irabaziakArrutako Amoba eskolari emanakizanen dira.Igandean, kantaldia pilota plazanantolatua da (15:30). Hor artzekoakdira Xiberotarrak, Saltokaeta Demodé Quartet. Taloak salgaiizanen dira.Astelehenean, besta egunetanegiten den bezala, txirrindola lehiaketaizanen da (19:00).Asteartean, pilota lehiaketarenfinala jokatu da trinketean (18:30).\nZinema gaualdia Josu MartinezekinSaint Louis gelan\nAmikuzeko ikastolaren 50 urteenkarietara, Aldaka Gaztetxeak zinemagaualdi bat antolatzen du,Josu Martinezen fikziozko hirufilm-laburren inguruan. Film hauekBaigorrin filmatuak izan dira etaaktoreak lekukoak dira. Ama, Antieta Subandila hiru istorio laburretan,bi gerla mundialek eta eskolakgure eskualdea nola inarrosi dutenerakusten du. Bukaeran, egilearekinsolastatzeko parada ukanenda. Emanaldia uztailaren 22an ostegunez,Saint Louis gelan eginenda (20:30). Sartzea: 8€.\nMaritxu Etcheverryren hitzaldiaBideaken\nBaxe Nafarroako erakustokiakhitzaldi bat ostegun huntan antolatzendu, uztailaren 22an (20:30),Donapaleun, Bideak elkartearenegoitzan. Mintzalaria, Paueko unibertsitatekoerakasle den MaritxuEtcheverry izanen da. Eraikinerromanikoak eta harrera egituraknolakoak izan diren Pirinioetanazalduko du. Sartzea deneri idekiada eta urririk izanen da.


Udalek aditzera eman dute zein sarituko duten DKSetan - Debagoiena - Goiena.eus\nDebagoieneko Kirol Sariak 2019\nUdalek aditzera eman dute zein sarituko duten DKSetan\nXabi Urzelai 2020-01-16 16:13\nIbarreko bederatzi udalek erabaki dute dagoeneko ze herritar saritu gura dituzten DKSetan. Herri batzuetan herritarren esku utzi dute erabakia eta beste batzuetan Udaleko ordezkariek eurek hartu dute erabakia. Hala, kirol lorpenak nabarmendu dituzte batzuek, baina urtetan herriko kirol taldeen alde egindako lana da gehien nabarmendu den sarituaren profila.\nAitor Mendizabal, pilotaria (Antzuola saria)\nZortzi urtez Aspe enpresako elastikoa defendatzen ibili eta gero, Aitor Mendizabalek abenduan esan zion agur elite mailako pilotari. Azaroaren 30ean jokatu zuen azken norgehiagoka, Eibarko Astelenan, eta agur borobila izan zen. Tolosak lagunduta, azken norgehiagokan antzuolarra protagonista izan zen, aurrealdeko koadroetan partidu oso ona egin zuen eta. Bada, hilaren 28an antzuolarren aitortza izango du.\nAitor Ugarte, mendi lasterkaria (Aramaio saria)\nDKSetan Herritarren Sarirako hamar hautagaien artean dago Ugarte, eta, sari hori poltsikoratzen ez badu ere, mendi lasterkaria ez da esku hutsik etxera bueltatuko, Aramaioko Udalarena jasoko du eta. Gazte mailako mendi lasterkaria abuztuan Italian jokatutako Munduko Txapelketa irabazi izanagatik nabarmendu zen iaz.\nJose Inazio Beloki, pilota entrenatzailea (Leintz Gatzaga saria)\nGatzagako Udalean ez dute zalantzarik izan saria emateko orduan: "Orain, erretiroa hartuta dago, baina urte askoan egon da Beloki herriko gaztetxoei pilotan jokatzen irakasten, eurendako entrenatzaile moduan jardun du, eta herri mailako pilotaren alde lan handia egin izan du", adierazi dio GOIENAri Beñat Agirreurreta zinegotziak.\nFernando Zufiria, atletismo entrenatzailea (Arrasate saria)\nArrasateko atletismoa ez dago ulertzerik Fernando Zufiria Txufi barik. Gazte hasi zen atletismoan, baina istripu bat tarteko kirol jarduera alde batera utzi behar izan zuen, eta entrenatzaile lanetan hasi zen. 1969an, Juventud Deportiva de Mondragonen hasi zen, eta hastapenetatik dago Arrasate Atletiko Taldean. Entrenatzailea, txoferra, txapelketen antolatzailea, prentsa arduraduna, coach-a... Zer ez zuen egingo Txufi-k urte hauetan guztietan.\nJosetxo Muniategi, eskubaloi entrenatzailea (Bergara saria)\nBergarako eskubaloiaren alma mater-a. Jokalari moduan ez zen bereziki nabarmendu, baina oso gazte hasi zen entrenatzaile lanetan. Hala, 80ko hamarkadatik Bergarako eskubaloiaren alde dabil lanean, bai zuzendaritzan, eta baita entrenatzaile moduan ere. Azken zeregin horiek tartekatu egin ditu lehenengo taldearen eta harrobiaren artean. Akaso, talde bergararra ez da maila gorenetara iritsi izanagatik nabarmendu, baina harrobiarekin egindako lan emankorra badabil fruituak ematen, bereziki emakumezkoen eskubaloiarekin.\nNarciso Pavo, areto futboleko entrenatzailea (Eskoriatza saria)\nUrtetan Eskoriatza Kirol Elkarteko erreferenteetako bat izan da, eta Manuel Muñoz zenaren ondoan, Pavok areto futboleko sailean egin du bereziki lan. 2013an Espainiako areto futboleko elkarte nazionalak (ANEFS) urrezko intsignia eman zion. Bereziki emakumeen taldea sortu izanaz eta gaur egun areto futbol eskolan egiten dabiltzan lanaz dago harro. Duela bi urte, Nazional mailako Laskorain taldeak fitxatu zuen.\nOihana Aldai, futboleko atezaina (Aretxabaleta saria)\nAitor Ugarte moduan, Oihana Aldai ere DKSen Herritarren Sarirako hautagaien artean dago. Iaz, Realarekin Erreginaren Kopa irabazi zuen Malagan, eta garaikurra aretxabaletarrei eskaini ahal izan zien herriko plazan. Aurtengo denboraldia Eibarren hasi zuen, baina gustura ez zegoelako airez aldatzea erabaki berri du, eta Kordobako talde batek fitxatu du.\nIñaki Olaortua, futbol jokalaria (Elgeta saria)\nEibarko harrobian hazitako jokalaria, eta hirugarren mailako hainbat klubetan zaildutakoa, 2014an Portugaletek fitxatu zuen elgetarra, eta talde bizkaitarra Bigarren B mailara igo zen urte hartan. Aragoira joan zen jokatzera, eta Zaragozarekin egin zuen debuta 2015ean. Hala, elgetarra 2018tik Santanderko Racing taldeko atzeko lerroan jokatzen dabil.\nMarkel Irizar, txirrindularia (Oñati saria)\nUdal saritu guztien artean ezagunenak, Trek-Segafredo taldeko ziklista ohiak, 16 urte egin ditu profesionalismoan. Oñatikoari nazioarteko lider handienendako lan egitea egokitu zaio, eta, hain zuzen, lan horretan nabarmendu da. Iaz hartu zuen erretiroa, Donostia Klasikoan; Oñatin egin zuten agur jaia.


WERT: bi erreforma, bi polemika. – Meinung XXI\nGAIAK, GIZARTEA, POLITIKA\nWERT: bi erreforma, bi polemika.\nDate: 29/06/2013Author: Adrian Almeida 0 Comentarios\nWert ministroa erreformak azaltzen.\nAdrián Almeida. 2013-06–29-.\nRajoyren gobernuak ez ditu egun zoriontsuak eduki hauteskundeak irabazi zituenetik. Gogoratzearren, Galiziatik etorritako PPko lehendakariak, eta gaur egun Espainiar estatuko presidenteak, azaroaren 2an lortu zuen garaipen borobila. Eta horrekin, eskuinak inoiz izandako garaipen handiena. Dena den, eta esan bezala, ez ditu izan Rajoyk egun loriatsuak gobernu buru moduan, Wert ministroak (baita Bárcenas ere) gobernuaren aipu-galtze horretan arrazoien artean izaten dela.\nIzarra da ministro-soziologo honek. Nolabait, Rajoy bera baino askoz ere fama handiagoa eskuratu baitu, eta urte erdi eskas batean. Irakasleak, ikasleak eta unibertsitate publiko zein pribatuen artean aski ezaguna da; gorrotatua hobeto esanda. Gorroto hori are handiagoa bihurtu da Katalunian bere adierazpen anti-katalanisten ondoren: “hay que españolizar a los alumnos catalanes”. Bestetik, Jose Ignacio Wert (Madrid,1950) pertsonai apolitiko bezala aurkeztu zen hedabide publikoetan; hizlaria eta negoziaziorako aldartea erakutsiko zuen ministro bezala. Baina, aurrera, eta gehiengo eskuindarrari esker, eraman dituen hezkuntzako sistemaren aldakuntzak eta “erreformak”, ministro kontserbadorearen jarrera autoritarioa begi bistan geratu da iritzi publiko gehiengo bati. Hezkuntza munduko gorrotoa horrela erakusten duenez. LOMCE (Ley Orgánica para la Mejora de la Calidad Educativa) delakoa eta beka sistemaren aldakuntza zeharo eztabaidatu dira, baina kasu bietan Wert ministroaren proposamenek aurreikusten den moduko erabateko aurrerabidea izango dute, PPk Espainiar estatuko ganberan dituen gehiengoari esker. Baina, zertan datza LOMCE? Eta beka sistema berria? Zergatik dute hainbesteko errefusa?\nAlde batetik, LOMCE 2006ko proposamenaren “aurrera” pausua izaten da. Eta aurrerako pausua dela esatea, politegia izan ahal da. Askok baieztatuko dute, atzerako pausua dela, egia esan. Ni iritzi berdinekoa naiz. 2006an PSOEk aurkezturiko LOE kin, begiratu azkar batean konparatzen badugu, lege berria justifikatzeko arrazoiak oso desberdinak direla konturatuko gara. Lehenik, LOEk ez zituen gaitasun, talentuari berebiziko garrantzia ematen, LOMCE-k ordea abiapuntu moduan jartzen du: “Todos los estudiantes poseen talento”. Egia esan baieztapen hau ez da hor geratzen; modu honetan jarraitzen du: “ la naturaleza de este talento difiere entre ellos”. Beraz ikasteko bidea, talentutik bideratzen da, ez gustuetatik. Bestetik, Estudiantes en Movimiento plataformatik kritika hau egingo zaio adiera eman dugun lehengo puntu honi: “…una manipulación brutal de la teoría de las inteligencias múltiples, que no aboga por la segregación según talentos(…) sino por el desarrollo de todas las inteligencias de manera igualitaria” Bigarrenik, lege berriak balio eta balore sozialak hezkuntzaren bidearen bitartez potentziatu baino, ekonomiaren errendimendu exijentzien azpian menperatuta geratzen da hezkuntza.\nEra berean, Euskal Herriko eta Kataluniako hezkuntza sistema, baita Galiziarra ere, kaltetuta geratzen dira erabat, izan ere lege berriak %65ko materia komunen portzentajea igo egin du. Honetaz gain, lege berriak ikasleek betidanik gorrotatu izan duten Hautaproba ezabatu du, eta mutil-neskatxen arteko segregaziorako bidea zabaldu. Azken puntu honetan, kritika asko jaso ditu lege berriak, baina ala ere errendimenduko informeak aldakuntza honen abangoardia moduan jarriz, Wert ministroak eta CONCAPA, delako (Confederación Católica de Padres de Familia y Padres de alumnos) aita-amen kongregazioa, pauso firmez aurrera eramango dute lege eta erreforma konkretu honen defentsa.\nBestetik, Urkulluk jadanik lege berriaren proposamenari ezetza eman dio, baina ikustear dago ezetzaren nahimen hori zertan zehaztuko den, jakinez gainera barakaldotarraren akzio motelak eta baldarrak Eusko Jaurlaritzaren paradigma bihurtzen ari direla. Katalunian, pareko erreakzioa egon da: ezetza. Bi nazionalitateak bere hizkuntzaren defentsari ekingo diotela espero da, hala espero dute ere euskal lurraldeko biztanleek, eta zer esanik ez katalanak. Ez hori bakarrik, Hizkuntzako auzia dezenteko arazo aldia zabaldu badu ere, sexuaren kontuetan eztabaida handiagotzen doa. Lehen esan dugun bezala segregazioari bidea zabaltzen du, hots mutilen eskolak eta nesken eskolak edukitzera gure hezkuntza sistema publikoan. “Ciudadanos por la Educación Pública”-ren saretik gogoratzen dute: legearen erreforma berria 1960ko UNESCOren adierazpen baten azpian ezkutatzen da, baina ez du kontuan hartzen data horretatik NB egin dituen konbentzioak (segregazioaren kontra) eta auzitegi konstituzionalak egin dituen sententziak. Azken erakunde hau (Ciudadanos por la Educación Pública) nahikotxo kritikoa izan da lege berriarekin, besteak beste, neoliberal moduan jotzen dute, berzentralizatzaile moduan ikusten dute, alderdiko lege bezala eta beste hainbeste maitasun kalifikatzaile.\nBeste aldetik, beken kontua auzi inportantea bihurtu da ekainaren mendebalde honetan. Wert-ek, segur aski Rajoy egingo duen ministerio buruen birmoldaketan lehendabiziko kanporaketa izango dena, beka jasotzeko nota igoera bat aurkeztu du: 6,5. Orain arte, “nota de corte” delako hau 5ean zegoen. Zehazki esatearren, noten igoera 6ra igo nahi da (beka jasotzeko) batxilergoan, eta aitzitik unibertsitateko bekak jasotzeko nota 6,5raino igotzea espero du abizen alemaniarraren ministroak. Horrelako, igoerak izugarrizko protestak eragin izan dute eta klasistaren kalifikatzailea jarri izan diote Wert-en erreforma. Izan ere, eta telebistako eztabaida desberdinetan alde ezkertiarrak defendatu egin duen moduan, exijentzia maila handiagotzean kontuan hartu behar da ikaslearen eta bere familiaren ekonomia (beste gauza batzuen artea). Hau da nota ona edukitzearen arrazoia, edota behintzat bataz besteko eskuratzearen arrazoia, ez dator analisi sinplista moduan balioztatu genezakeen esfortzuaren logikaz eta arrazonamenduz, baizik eta beste hainbat aldaeretatik: egoera soziala, ekonomikoa, lurraldea, lekualdaketak… Gainera, eta adibide oso grafiko bat jarriz, unibertsitateko ikasle baten egoera ekonomikoa txarra bada, orduan lan egin beharko du (beka ez jasotzean are txarragoa); lan egiten badu, orduan ikasteko denbora murriztuz joango da; ikasteko denboraren murrizketa noten “murrizketa” eragingo du eta beka gabe geratuko da. Adibide hau, La Sexta Espainiar estatuko telebistako “La Sexta Columna”-n oso ondo azaltzen da.\nEsan behar da,Wert-ek noten exijentzia maila altuari buruzko gogoeta egin duela azkenean. Dirudienez, oso kontrako erreakzioa izan da PPko komunitateen lehendakarien artean eta ekaineko azken astean nota 5,5era jaistera behartu izan dute ministroari. Pausu erabakigarria izan ahal da Wert-en lagapen hau, baina, hala ere, azken erabakia sortu ahal digun baikortasun pittina ezerezean geratzeren arriskua handia da oraindik ere. Errektoreak Werten ematea eta zuzenketa ez dute oraindik begi onez ikusten, dena den presioa zuzenketa horiek lortzeko erabakigarria dela zehazki ikusi da. Wert-ek momentuz ulertzen duen lehengoai bakarra: presioa eta borroka.\n-Deia/E.P., 2013. Gobierno vasco: “Euskadi esquivará la Lomce”. Deia.com. Available at: http://www.deia.com/2013/06/08/sociedad/euskadi/euskadi-esquivara-la-lomce.\n-R. Santamartín, O., 2012. Claves de la séptima reforma educativa de la democracia. El Mundo, p.1. Available at: http://www.elmundo.es/elmundo/2012/09/21/espana/1348233928.html.\n-Torres Santomé, J., 12 Razones para decir NO a la LOMCE. Yo estudié en la pública. Ciudadan@s por la educación pública, p.2. Available at: https://www.yoestudieenlapublica.org/descargas/16articulo12RazonesLeyLOMCE.pdf.


Ioana Arbillaga, podologoa: “Umeei ez zaie ibiltzen erakutsi behar”. - MeitaiMaitie | Portabebés y Crianza\nIoana Arbillaga, podologoa: “Umeei ez zaie ibiltzen erakutsi behar”.\nGaur Ioana Arbillaga Podologoa dakargu gure blogeko txokora. Podologoa, ama eta kirolaria da bera, eta gu irakurtzera ohituta zaudeten guztiak dakizuen bezala, MeitaiMaitien jorratzen ditugun gaiak guretzat garrantzitsuak diren istorio bereziak dituzte barru-barruan.\nGloria eta Ioana txikitatik elkar ezagutzen dute, Tolosako ikastolan koinziditu ondoren. MeitaiMaitien gertutik jarritu dugu bere ibilbide profesional eta orain dela gutxi, podologia zerbitzuaren beharra izan genuenean, zalantzarik gabe, Ioanarengana Donostian ireki duen zentru berrira jo genuen.\nGure etxean, guk oinetan hainbat arazo genituela ikusita, gure 3 txikiak ere Ioanarengana eramatea erabaki genuen.\nIoanari hainbat galdera bota dizkiogu eta oso erantzun interesgarriak jaso ditugu, horregatik hementxe dituzue zuei ere erabilgarriak izango zaizkizuelakoan:\nMeitaiMaitie: Nolatan erabaki zenuen podologia ikastea? Eta non ikasi zenuen?\nIoana Arbillaga: 17 urterekin Bartzelonara joatea erabaki nuen Podologia ikasketak burutzera, batez ere, podologiak osasuna eta kirola uztartzen dituelako. Osasun munduan sartuta zeuden guraso kirolariekin, hori guztia etxean ikusi, bizi eta gustatzen zitzaidalako.\nMM: Podologia entzun eta oinetako gogortasunak kentzea datorkigu lehenik burura, eta ondoren barne-zolak edo plantilak erabiltzea… baino zabalagoa da podologia, ezta?\nIA: Egia da lehen ikasten ditugun gauzak, gogortasunak kentzea, azazkalak eta karatxoak direla, baino aldi berean unibertsitatean plantilen mundua eta kirurgia mundua nolakoak diren ere erakusten dizkigute.\nMM: Podogiaren ze arloa lantzen duzu gehien? Haurrak, gazteak, helduak, kirolariak?\nIA: Ni plantilen munduan espezializatu nintzen eta arlo honek umeak, gazteak, haurrak, kirolariak eta adineko pertsonak biltzen ditu. Egia da kirol munduan asko sartu garela , kirola asko gustatzen baitzait, eta kirolariekin identifikatzen gaituzte maiz.\nMM: Gure mundua haurrena denez… Nola dira gure haurren oinak eta noiz hasi beharko genuke begiratzen edo kontuan izaten?\nIA: Gure zentruan, normalean 4 urtetatik aurrera hasten gera umeak ikusten beste espezialista batek bidalita etortzen ez badira (traumatologoak, fisioterapeutak edo pediatrak besteak beste) . Haurren gaitz ezagunenen artean “pie plano” eta “pie plano valgo” izenekoak ditugu. “Ume honek gaizki zapaltzen du”, sarritan entzuten dugun esanldia da, baina oso garrantzitsua da ikusi eta gaizki zapaltze hori zer dan zehaztea.\nMM: Ze adin arte da gure haurren oina “aldagarria”? Ze adin arte zuzendu daiteke zerbait?\nIA: Aztertzen dugun arazoa zerbait aldagarria baldin bada, haurraren lehen etapan izango da: 4 – 10 urte bitartean, gutxi gorabehera, umearen ezaugarriak eta bere garapena kontuan izanda. Adin horretatik aurrera aldaketak konplexuagoak dira.\nMM: Aholkuren bat emango al zeniguke hasierako txikitako etaparako? Nola lagundu haurrari oinaz ikasten ari denean?\nIA: Umea jaiotzen denean 10-18 hilabete artean ikasten dute oinez normalean, batzuk korrika ikasten dute oinez baino lehenago. Ez zaie ibiltzen erakutsi behar ez helduen eskuekin ezta taka-taka edo tirantedun sokekin ere. Azkarrago hasteagatik ez da hobeto ibiliko. Normalena oin planoak izaten dira lehen adin horretan arkoari osatzeko behar duen denbora eman ez diogulako.\nMM: Ze oinetako mota da gomendagarria orokorrean? Eta orain uda datorrela.. zeintzuk dira aukeratu edota ekiditu behar ditugun zapata motak?\nIA: Oinetakoei dagokionez, ahal den neurrian (leku garbietan), oinutsik ibiltzea gomendatzen dugu. Kalean berriz, zoru gogorragoa duen oinetakoarekin, babesteko batez ere. Haurren oinetakoak erosoak behar dute izan, ez oso gogorrak ezta bigunegiak ere. Garrantzitsuena, oinetakoa oinari heltzea da. Ez zaizkigu oso ahulak edo oso gogorrak diren oinetakoak gustatzen, bailarinak edo bota gogorrak esaterako. Futboleko oinetakoak, adibidez, futbolerako dira. Materialari begiratuz gero, plastikozkoak baino, larruzkoak izatea hobe da. Galtzerdiez ere ez gara ahaztu behar, eta aukeran egokiagoak dira kotoizkoak izerdiari egokiago aurre egiteko. Eta udaran? Adi, behatza sartzeko txankleta horiek ez baitira gomendagarriak. Oinetakoaren ezaugarri garrantzitsuena: oinetakoak oina heldu behar du da eta ez oinak oinetakoa.\nTolosa. San Inazio Kalea, 4. 20400 Tolosa. Tel. 943 11 85 48\nDonostia. Sánchez Toca Kalea, 9. 20006 Donostia. Tel. 943 57 57 03


urtarrila 2013 - Nessun dorma\nFitxa: Gioacomo Puccini-ren “Tosca”. Bilbao Orkestra Sinfonikoa. Zuzendaria: Bertrand de Billy. Bilboko Operaren Abesbatza. Zuzendaria: Boris Dujin. Eszena zuzendaria: Nuria Espert. Bakarlariak: Violeta Urmana, Massimo Giordano, Falk Struckmann eta Miguel Ángel Zapater. Lekua: Bilboko Euskalduna Jauregia. Data: Urtarrilaren 19a. Opera, gauza bikain gehienekin gertatzen den bezala, edo maite duzu, betirako, edo gorrotatzen duzu, baina badaude titulu batzuk benetan zabalduta daudenak eta...\nFitxa: Euskadiko Orkestra Sinfonikoa. Zuzendaria: Stefan Asbury. Bakarlaria: Alina Pogostkina (biolina). Egitaraua: Pesson, Berg eta Beethovenen obrak. Lekua: Gasteizko Principal Antzokia. Data: 2013ko urtarrilaren 17a. Klasea, edo dotorezia, kasu gehienetan, ez da ikasten. Edo norberak dauka, edo ez dago ezer egiterik Dotorezia oso inportantea da bizitzaren arlo guztietan, eta musikan are gehiago. Baldarkeria ugari, gehiegikeria galantak topatzen ditugu egunero taula gainean. Horrexegatik,...\nFitxa: Vital Kutxak antolatutako “Astearte Musikalak”. Humberto Quagliata, pianoa. Egitaraua: “Forma txikia, pianorako, Espainiako XX. mendean” (Falla, Mompou, Rodolfo eta Cristóbal Halffter, Montsalvatge, Barce, Bernaola, de Pablo, Prieto, Cano, Marco, Stéfani, Turina, Díez eta Balboa-ren obrak). Lekua: Gasteizko Vital Fundazioaren aretoa. Data: urtarrilaren 15a. Ausardia behar da joan den asteartean Vital Kutxak antolatutako kontzertu garaikide gogor hauetako bat eskaintzeko. Eta...\nFitxa: Tolosako Orfeoiaren Gabon-Kontzertua. Zuzendaria: Ignacio Ruiz de Alegria. Bakarlariak: Amaya Arberas (sopranoa) eta Pablo Garcia Ruiz (baritonoa). Egitaraua: Filmetako soinu-bandak eta gabon-kantak. Lekua: Tolosako Leidor Antzokia. Data: abenduaren 22a. Gabonak iristen direnean badaude errepikatzen diren hainbat tradizio maitagarri edo gogaikarri, segun eta zein ikuspuntutatik begiratzen diren, noski. Hauetako bat Gabonetako kontzertuak dira. Ongi edo gaizki abestutako gabon-kantak...


Buch 9788427131866 Masannek, Joachim\nISBN: 8427131860 ISBN-13: 9788427131866\nWilli entrenatzaileak albiste paregabea dakar Futbolari Basatientzat: taldeak hiriko areto-futboleko txpelketan hartuko du parte.\nAndere Kunden, die Maxi, Ostiko-azkar Maximiliam , kauften, kauften auch:\nUau! Hautatzaile batek Fabi begiz joko du hirijo areto-futbol txapelketan eta Bayernekin jokatzeko gonbita egingo dio. Fabik eskaintza onartuko du, talde erakargarrriagoa eta hobea iruditzen baitzaio.\nVanessa futbolzale amorratua da; futboleko arropak soilik janzten ditu eta gizonezkoen selekzio nazionalean jokatuko den lehen emakumea izan nahi du. Bere taldea, neskatoena, ezin du ikusi ere egin, horrekin ez du sekula irabaziko. Aitak mutikoen talde ba\nRabanek alkiaren bosgarren hanka dela sentitzen du, eta uste du gainerako Bastiek ez dutela taldean eduki nahi. Willi Urtezahar gauean futboleko orakuluari kontsulta egiteko gomendatzen dio. urteko azken gauean Raban estadioan isilka sartzen denean, gaine\nJoschka, El Setè De Cavalleria\nAndere Bücher kollektion Futbolari basatiak :


Maitaniztasuna (polimaitasuna) - Lemmy.eus\nBazterretan entzuten denari jaramon eginda, polimaitasun harremanak gero eta normalduagoak daude. Nekez animatzen gara, ordea, esperientzia konkretuez hitz egitera, eta nik behintzat faltan botatzen dut. Ez naiz “kurrikulumaz” ari, noski (gerra-hegazkin pilotuek eraitsitako abioi bakoitzeko egiten duten koskak nola), baizik eta zerbait sakonagoaz: harremanok kudeatzeko moduaz, era eraikigarrian eramateaz, agertzen diren arazoei heldutasunez aurre egiteaz… Izan ere, arlo honetan -ezinbestean- eskema guztiak gainditzen dituen errealitate ezin anitzagoa dago, eta ezin gara teoria edo jokabide-eredu bakarraz aritu. Artikulu pare honetan gaiaren zioari oso ongi heltzen zaiola uste dut.\nIzan al duzue horrelako esperientziarik? Hura komentatzeko gogorik?\nMilesker gai ta komunitate hau argitara ekartzeagatik!\nHasteko, polimaitasuna ordez maitaniztasuna erabili genezake (edo ez)!\nNik gai hau asko ikutu det nere buruan ta gutxixeago esperientzian, baño baitare. Maitaniztasuna modu anitzetan ulertua izan daiteke:\nMonogamiatik at dagon oro\nMonogamia aldarrikatu bitartean eukitze dian maitasun-praktikak\nBestelako harreman hierarkizatuak, edo etiketaz ezberremovedak (bikote, maitale, lige…)\nHarremanarkismoa¹, edo harremanen arteko sailkapenak saihestea (eta praktikan jartzea)\nNi azken boladan hirugarren kasuan kokatze naiz eta esan behar holako harremanak mantentzeko, partekatuak, norbere buruarekin gustora egotea oso lagungarria dala (ez bada ezinbestekoa). Harremanetan, oso maiz, gure ahultasun ta hutsune propioak betetzen saiatzen gea eta hau ulertu ta barneratzea kosta ite zaigun zeoze da.\nBeraz, nere lehenengo aholkua, ta ne ustez garrantzitsuna, hauxe da:\nZure buruarekin gustora egon, zure kabuz soilik. Hau lortu ezkero, beste guztia aaaaaskoz ere errexago bihurtzen da.\n¹ Wikipedian azalduta, gazteleraz | Wikipedian azalduta, frantsesez\nezberremovedak Arraioa! Maitaniztasunarena ulertzen dut, baina zer arraio da hori? :-) Azaltzerik bai?\nEsaldi horretako “ezberremovedak” hitza! :-)\nAibadios! Beste hari batean @aldatsa@lemmy.eus ekin ere gertatu zaio! Badirudi lemmyri " e z b e r d i n " hitza ez zaiola gustatzen, eta “remobitu” egiten dizula.\nUste dut badakidala zer gertatzen den.\nEuskarazko “ezberd i n d u” hitzean eta antzerakoetan ez dugu asmo horrekin erabiltzen, baina dirudienez “d i n d u” (zuriuneekin jarri dut ez dezan removed-ekin ordezkatu) pertsona beltzak izendatzeko batzuk erabiltzen duten ingelesezko hitz iraingarri bat da. https://en.wiktionary.org/wiki/*removed*\nLemmy-k ingelesezko hitz iraingarriak automatikoki ordezkatzen ditu, horien artean “d i n d u”. Ikusi SLUR_REGEX (hitz iraingarriak ordezkatzeko adierazpen erregularrak) https://github.com/LemmyNet/lemmy/blob/7cc5f53cad63a26bff8f4736e9a74d6c0a19c493/lemmy_utils/src/utils.rs\nLemmyren garatzaile batek ohar hau bidali du eta SLUR tresna aipatzen du: https://lemmy.eus/post/1643\nAsko gustatu zait nola idatzi duen, gauzak garbi 😄👌\nWiktionary-ko estekatik ere ezabatu egin du hitza. Hemen zer dioen:\n(noun): A slurred form of ‘[I] didn’t do [nothing].’\nAlemanez ere antzerako arazoak izan dituzte: https://github.com/LemmyNet/lemmy/issues/535\nMekauen dio, ze kaikukeri hutsa! Hau kodean sartzea oso fuertea iruitze zait!


hilekoa | Eingo al deu?\nEtiketaren artxiboa: hilekoa\nNola landu behar da sexuaren gaia hezkuntzaren alorrean?\nAste honetako ‘Sexsua’ saioan, Sexperientzia Ikastetxean izeneko erreportajea ikusteko aukera izan dugu. Aurreko saioetan hezkuntza sexualak duen garrantzia askotan aipatu bada, oraingo honetan, Euskal Herriko ikastetxe eta unibertsitateetan hezkuntza hau nola lantzen den ikustera hurbildu da ‘SexSua’.\nMireia Cifuentes sexologoa\nHasteko, aurreko saioetan ezagutu dugun Mireia Cifuentes sexologoarekin bildu gara, Lehen Hezkuntzako ikasleekin sexu-heziketa nola lantzen den ezagutzeko. Mireiak adierazi digunez, adin honetako umeekin lantzen diren gai nagusiak gorputzaren aldaketekin zerikusia dutenak dira. Lehen Hezkuntzako 6.mailako ikasleekin, hilekoaren agerpenarena da gai garrantzitsuetako bat. Gai honetan, beldurrak usatzea du helburu sexu-heziketak. Horretarako, hilekoaren inguruan dauden mitoak deseraiki eta tanpoia, konpresa eta kopa menstrualaren inguruko informazioa ematen saiatzen dira sexu-hezitzaileak.\nLehen Hezkuntzako ikasleak\n11-12 urterekin lantzen den beste gai garrantzitsu bat bikotearekin edo sexu-harremana mantentzen den pertsona horrekin izan beharreko harremana da. Mireiak argi uzten duen moduan, arlo honetan ezinbestekoa da errespetua eta komunikazioaren garrantzia azpimarratzea. Etorkizunean ume hauek izango dituzten praktiken kalitatea bermatuko du bakoitzak gustuko duena eta egin nahi ez duena argi uzteak.\nMireia Cifuentes sexologoaren ustez, sexualitatearekiko harreman arrotza garatzen dute Lehen Hezkuntzan sexu-heziketa egokia ez duten umeek. Izan ere, mota honetako heziketa jaso ez duten nerabeek sexualitatea genitaletara lotzeko joera dute. Identitatea, generoa eta harremanen ulerkuntza guztiz zailtzen du, gerora, sinplifikazio honek.\nBigarren Hezkuntzako ikasleak\nHaurren hezkuntzak dituen eragin zuzenak ikusteko, Derrigorrezko Bigarren Hezkuntzako gela batean izan da Jon Gomez Garai. Bertan, Gaizka Tovarrek eta Mireia Cifuentesek emandako ikastaroan murgiltzeko aukera izan dugu. Nerabeen kasuan, norbanakoaren nortasunaren eraikuntzarekin zerikusia duten gaiak lantzen dira. Honela, gizarteak eta komunikabideek eraikitzen dituzten estereotipo negatiboak desegiten saiatzen dira sexu-hezitzaileak. Sexu-identitate anitzak azaldu eta epaiak saihesten saiatzea ezinbestekoa da. Cifuentesek azaltzen duenez, esanahiak argitu beharrean, nerabeak hausnarketara bideratzea da garrantzitsuena.\nAzkenik, Euskal Herriko Unibertsitateko Lehen Hezkuntza graduko ikasgela batean egoteko aukera izan du ‘SexSua’ saioak. Bertan, Lutxi Larrazabal irakaslea agurtu eta bere klase batean sartu gara, etorkizunean irakasle izango direnei sexualitatearekin zerikusia dituzten egoerak planteatzeko. Lutxi Larrazabalen ustez, gaur egun ikastetxe eta institutuetan ematen den sexu-hezkuntza asko hobetu behar da. Bere aburuz, sexu-heziketa ez litzateke aparteko irakasgaia izan behar; irakasle guztiek gaia zehar-lerro gisa ulertzearen beharra nabarmendu du irakasleak. Etorkizuneko irakasleek, kanpoko laguntzarik gabe, egunerokotasunean naturaltasunez landu beharreko gaia dela adierazi du Larrazabalek.\nSaioa ikusi nahi izanez gero, hemen duzue oso-osorik:\nKategoria sexsua eta hezkuntza sexuala, etiketak alua, BELDURRAK, bigarren hezkuntza, genitalak, hezkuntza, hezkuntza sexuala, hilekoa, ikastetxe, konpresak, kopa menstruala, lehen hezkuntza, MITOAK, sexsua, sexu-hezitzaile, sexu-informazioa, tanpoiak, unibertsitate, zakila, 26 ekaina, 2015 egilea erotikus.\nSexu-harremanak izan al ditzaket hilekoan zehar?\nSexua gizakiaren bizit zan egunerokoan dagoen zerbait da, eta sexualitatearen inguruan beti izan dira mito eta ideia ugari. Horietako bat da hilekoa dugunean sexu-harremanak ezin ditugula izan.\nOso zabalduta dauden mitoak daude, izan ere, aspaldiko garaietan emakumea lizuntzat hartzen zen. Mito faltsu horien artean oso zabalduta dagoen bat hauxe da: erditzean emakume bat hiltzen bazen, hilekoan zehar sexu-harremanak izan zituelako zen. Horrelako mitoak ez dute inoiz inolako oinarri zientifikorik izan. Hala ere, gaur egun emakume asko dira hilekoa dutenean sexu-harremanik izaten ez dutenak. Beharrezkoa da, beraz, mito faltsu batzuk ezeztatzea:\n–Sexu-harremanak izanez gero, hilekoak min gehiago eragiten duela esaten da, baina ez da egon hori frogatu duen azterketarik. Are gehiago, hilekoak ez du min gehiago ematen umetokiko kontrakzioak direla eta.\n-Hilekoa dudanean harremanak izanez gero, ez dago gaixotasunik hartzeko arriskurik, beharrezko neurriak hartzen badira, noski. Babesarekin eginez gero, beraz, ez dago zertan gaixotu hilekoan zehar harremanak izaten badituzu ere.\n-Hilekoan zehar sexu-harremanak beharrezko antisorgailuak erabiliz izaten badira, ez dago haurdun geratzeko arriskurik.\nKategoria Aholkuak, Gaixotasunak, proposamenak, etiketak hilekoa, MITOAK, sexua, 2 iraila, 2011 egilea Alaitz Artozabal.


Euskal historia eta oroimen historikoa Nabarralderen ikastaroan, urriaren 7tik aurrera | herria | GAUR8 - mila leiho zabalik\nEuskal historia eta oroimen historikoa Nabarralderen ikastaroan, urriaren 7tik aurrera\nNabarralde Fundazioak «Euskal Herriko Historia» online ikastaroaren edizio berri bat jarri du abian. Urriaren 7tik abenduaren 16ra izango da, ikasNabarralde plataforma berritu batekin. Izen-ematea fundazioaren webgunean egin behar da.\nUrriaren 7tik abenduaren 16ra bitartean “Euskal Herriko Historia” online ikastaroaren bederatzigarren edizioa ospatuko da. Nabarralde Fundazioak Nafarroako Ikastolen Sarearekin elkarlanean antolatzen du, eta ekimenak berriz ere «itzal handiko» historialarien parte hartzea izango duela nabarmendu dute, besteak beste Joseba Asiron, Idoia Arrieta, Mikel Sorauren edota Jose Louis Davant aipatuta.\nGuztira, 90 ordutako ikastaroa da, «historiaurretik hasi eta 1936ko gerraraino, Orreagako batailatik, 1.200 eta 1.512ko konkistetatik edo karlistadetatik» igarotzen den ibilbidea eskainiz.\nIkastaroak Nafarroako Gobernuaren homologazioa dauka, eta bukatutakoan ziurtagiria dute osatu duten ikasleek.\nAntolatzaileek aurreratu dute Euskal Herriko historiaren irakurketa orokor eta sintetiko bat dela eskaintzen dena, «ikuspegi propio batetik landua», eta gaur egungo errealitatean «eragina duten gertaera historikoak eta mugarri garrantzitsuenak» aztertzen dituena. Angel Rekalde Nabarralde Fundazioko zuzendariak azpimarratu duenez, «historia da gizarte batek bere buruaz egiten duen kontakizunaren osagarri garrantzitsuenetako bat».\nGaian interesa duten lagunentzat pentsatuta, prestakuntza behar duten ikasle eta hezkuntza munduko profesionalentzat tresna interesgarria izan daitekeela zehaztu dute, baita «egungo errealitatean interesa duten eta beraien heziketa pertsonal eta kulturalean sakondu nahi duten» ikerlari eta norbanakoentzat.\nHezkuntzako profesionalen prestaketarako izan daitekeen ekarpenaz gain, historia eta oroimen historikoari buruzko gogoeta analitikoa sustatzea da ikastaroaren helburuetako bat, «gure historiaren ikuspegi zehatz eta dokumentatua» eskaintzarekin batera.


Estatu Batuetako Alzheimer Elkarteak Leioan egingo den azterlana finantzatuko du | Ikerbasque, Basque Foundation for Science\nEstatu Batuetako Alzheimer Elkarteak Leioan egingo den azterlana finantzatuko du\nLeioako Achucarro Basque Center for Neuroscience (Achucarro) ikerketa zentroan lanean diharduen Jimena Baleriola Gómez de Pablos doktore eta Ikerbasqueko ikertzaileak Estatu Batuetako Alzheimer Elkarteak urtero ematen dituen laguntzetako bat jaso du. Hauxe da gaixotasun horrek kalteturiko pertsonei laguntzea xede duen mundu osoko erakunde nagusia.\nLaguntza hau, puntako ikerketan diharduten mundu osoko beste zentro eta laborategi batzuekiko lehian lortutakoa, Baleriola doktorea buru duen Achucarro zentroko ikerketa-programaren aldeko aintzatespena da, eta horri esker, ondorengo urteetan, 143.000 dolar gehiago izango ditu Alzheimerren gaixotasunari buruzko ikerketa ildo berri bat garatzeko.\nNeuronek, komunikazio zelularrean esku hartzen duten neuritak izen orokorreko luzapenak dituzte. Garunean gaixotasunen bat gertatzen denean, neuritek organo horrentzat kaltegarriak diren molekulak detektatzeko gaitasuna dute; adibidez, Alzheimer gaixotasunaren garapenarekin lotuta dagoen beta-amiloide peptidoa. Garunean dagoenean, peptido horrek aldaketa lokalak eragiten ditu neuritetan, eta aldaketa horiek gorputz neuronalera (soma) hedatzen dira, zenbait kasutan neuronen heriotza eragiten dutelarik.\nProiektu honen bitartez, zehatz-mehatz ezagutu nahi dute neuritetan gertatzen diren aldaketa lokalak neuronak berak erregulatzen ote dituen edo neuronalak ez diren garuneko zelulek ere (glia) prozesu horretan parte hartzen duten. Abiapuntuko lan-hipotesiaren arabera, zelula glialek neuritetako aldaketa lokalak eragiten laguntzen dute. Hau egiaztatuz gero, zehaztasun osoz ulertu ahal izango dugu nola hiltzen diren neuronak Alzheimerren gaixotasunaren ondorioz, kalte hau saihestu edo arintzeko estrategia terapeutikoak bilatzeko aukera erraztuz.


Yezhoù - Oihaneder\nHasiera » Agenda » Yezhoù\nHIGA! Hizkuntza gutxituen hiztun gazteen 2. topaketa uztailaren 16tik 19ra bitartean izango da. Euskal Herriko Unibertsitatearen Udako ikastaroen barruan eskainiko da, eta alor akademikoaz gain alde ludikoagoa ere izango du; hirian zehar gauzatuko diren hainbat ekintza hartuko ditu: hitzaldiak, kontzertuak…\nYezhoù-k “hizkuntzak” esan nahi du bretoieraz, eta hain zuzen, hori da dokumental honen ardatza: Europako hizkuntza gutxituen komunitatea. Dokumental hau osatzeko, Morgane Lincy Fercot bretainiar gazteak, bere kabuz eta baliabide eskasez, Europako hainbat hizkuntza komunitate bisitatu zituen 2017an, eta bertako hizkuntza ekintzaileak ezagutu eta elkarrizketatu. Elkarrizketa horren ondorioa da ‘Yezhoú’ eta aukera izango dugu egilearen bizipenak bertatik bertara ezagutzeko. Eta bai, dokumentalean ere Oihaneder Euskararen Etxea azalduko da. Dokumentala hizkuntz ezberdinetan egina dago.


Gizarte egitura – Kaixomaitia.eus | Bloga |Saltsa badago!\nKaixomaitia.eus · GIZARTE EGITURA\nurl=https%3A//api.soundcloud.com/tracks/1239137437&color=%23bdb4bd&auto_play=false&hide_related=false&show_comments=true&show_user=true&show_reposts=false&show_teaser=true” width=”100%” height=”166″ frameborder=”no” scrolling=”no”>\nIspiluari begira dago Lore. Ispiluari begira dago bere burua ikusi nahi duelako. Ispiluari begira dago Lore. Arratsaldeko zazpi eta erdiak dira eta ilun dago ingurua. Beltza gustatzen zaio Loreri, argia arrastaka izaten duen beltz hori, bidea nondik nora egin behar duen jakiteko azala igurtzi egiten dizuna. Maite du Lorek negu bezpera, arratsaldea ere gau izaten den garai hori. Isiltasuna egarritzen duena arnasaren erritmoan.\nAbendua da. Abendua da eta hotz egiten du, baina zerbaitek arrastoak kiskali ditu giroan. Lurruna itsatsita du ispiluak eta esku ahurrarekin zirri eta zarra egin ezean, edo laztanka-laztanka hatz erakuslearekin arrakala txikiak elkarri lotu ezean, edo ukabil itxiaren atzeko ipurdiarekin zirriborroak irristatu ezean, Lorek ez du bere burua ikusiko ispiluari begiratu arren. Tira egin dio jertse lodiari lepoan gora eta gerrialdea agerian gelditu zaio ñimiño bat, nahikoa haizeak esan eta egiteko: “Ni barrura noa”. Hotzikara bat lehertu zaio Loreri zilborrean.\nAbendua da eta hotz egiten du Nafarroako Unibertsitate Publikoko liburutegiaren aurrean. Hogeita bosgarren urteurrena ospatzeko, erakusketa txiki bat dago ezarria kanpoko aldean. Hamaika panel. Eta erdi-erdian ispilu bat, liburutegiaren sarrera nagusira begira. Sartuko da liburutegia ispiluan barrura, handi eta erraldoi, sartuko da asmatzen badu makurtzen edo zimurtzen edo tolesten. Eta zurruputuko du, bestela, ispiluak. Baina Lore dago bien artean eta jolasak, izango bada, hiruren artekoa beharko du izan. Berezia da ispilua. Lodia loditu eta luzea luzatu egiten du. Non kokatzen zaren, halakoa izan daiteke zure desiren tamaina. Nola begiratzen diozun, halakoa izan daiteke errealitatearen gordina. Bihurgune arriskutsuak ezkutatzen ditu ispiluak bere baitan. Helduleku hezeak. Eta zuloak. Zulo asko.\nHatza hatz artean bihurtu nahi du jolas. Hautsi egin nahi du Lorek lurruna, puskatu, pixka bat ukitu, irristatu hotzaren errea, eta busti hatzaren zimurduretako izerdia. “Hatz kuxkuxeroa” esaten zion amak umetan. “Laugarrentxu hori. Txikerrak ekarritako arrautzatxue pittin bat probatzen duen hori”. Mingainari kilimak egiten dakien hori. Hautsi egin nahi du Lorek lurruna, umetan autoko leihoetan egiten zuen bezala. Tentazioari su ematen zion. Zirkulu bat marraztu du. Kobazulo bat ematen du; alu bat izan daiteke. Bagina bat egin nahi du. Norbaitek ispiluan sartu nahi badu bere atzetik, sar dadila zuzeneko bidetik. Eta bueltan-bueltan hatz erakuslea zorabiatu egin du bere itzal saretuan eta estutu egin dio lokarria eta ito bezala egin du arnas-hotsa. Bai, bagina bat ematen du marrazkiak ispiluan.\nNorbait begira dago metro batzuk atzeragotik. Ikusi egiten du Lorek ispiluan. Eta ikusi egiten dio betartean irrika, halakorik bereizteko urrutiegi dagoen arren. Ikusi egiten dio desioa. Eta usaindu. Ihintz-putzu moduko bat. Zerbait bustita antzematen dio, eta ez da aurpegiera.\nLurruna ispiluan. Bagina irekitzen eta irekitzen. Hor behar du klitoriak. Bueltaka-bueltaka zorabiatu du hatz erakuslearen punta ispiluaren azalean. Lurruna beltzagoa da puntu horretan, beroa erreagoa. Eta estutu egin du hatza tenperaturaren kontrastearen kontra. Artilezko jertseak badu botoi bat sorbaldako joskuran. Askatu egin du Lorek. Eta musukoari tira egin dio pixka bat kanpora. Arnasa berritu ezean, eztarria lurrunduko zaio, eta eztarrian behera beste guztia.\nNorbait begira dago metro batzuk atzeragotik. Ispiluan ikusten du Lorek. Liburutegia handi eta erraldoi eta norbait hori txiki eta nano. Norbait begira dago metro batzuk atzeragotik eta hurbiltzen ari da. Lorek pauso bat eman du ezkerrera. Metro eta erdi. Segurtasun distantzia. Hariak tenkatuta. Badago birentzako espazioa ispiluaren aurrean.\nHorrelako zerbait egin zuen azkeneko aldian Donostian zegoen. Hiru urte gutxiago zituen eta egiten ari zena zergatik egiten ari zen ez zuen oso argi. Gertatu zen, plazera eta beste guztia deskubritu zituen eta bere buruari aitortu zion, “Errepikatuko dut”. Eta gaur behar zuen. Gaur izan zedin egin dio gogoak bultza. Nahita etorri da ordu honetan liburutegi aurrera. Nahita aukeratu du ispilua. Nahita dauka ezkerreko eskuan eskularrua jantzita. Lorek ez du ezer nahi gabe egiten. Kuleroak taupaka ditu, ordea. Eta badihoakio kontrola beste dimentsio batera.\nGizarte Egitura ikasgaiko irakaslea pasa da ispiluaren atzeko aldetik. Maite du ikasgaia Lorek. Maite du irakaslea esaten dienean “Gizartearen egiturak behar luke hankaz gora eta hankaz beste”. Larrutan egingo luke berarekin Lorek, eta egiten du pixka bat begira jartzen zaionean hau eta hura azaltzen ari den bitartean. Miazkatzen dizkio bularrak eta titiak eta puntak eta bizkar-hezurrean behera hatzak zintzilikatu egiten zaizkio, eta ipurdiaren erorialdian, beste ezer egiten asmatu ez eta erori egiten da. Eta hortxe gozo. Bertan dagoelako dena: gizartearen egitura. Larrutan egingo luke Lorek Lidiarekin, baina emakumea da eta heldua eta gorputza jantzia du eta aurpegia eta gainerako guztia zer esanik ez. Eta zer esango du ba hark, “Ume ziztrina halakoa, Lore”. Horregatik bakarrik egingo luke larrutan Lorek Lidiarekin, “Ume ziztrina halakoa” entzuteagatik belarrian barrura, mingaina lodi zulo betean. Eta goratuko lituzke aldakak eta esango lioke “Ume honek jolasten baino ez daki”. Eta hori da plazera, uste du Lorek: jolasaren irrazionaltasuna. Burua hanka artean sartzen asmatzea.\nLarrutan egingo luke Lorek Lidiarekin. Baina badoa Lidia. “Beste larru batzuetara” pentsatu du Lorek. Beste batzuen garrasiak hozkatzen irudikatzen du askotan Lorek Lidia, beste batzuen loditasunak estutzen, pelbiseko izerdia igurtziz gozoa mintzen.\n–Lore? –aldamenera inguratu zaionak.\n–Bai, Lore –metro eta erdiko distantziatik.\n–Lorena? –bekainak saltoka ditu.\n–Ez. Lore –musukoa beheratu du pixka bat. Segundo erdi bat. “Hau da nire irribarrea” esan nahi dio. Auskalo zer ulertu duen besteak. Baina Lorek hori nahi du, izan dadila egoera bat ez ulertzekoa. Abendua da eta hotz egiten du. Baina bera beroa baino ez da ari arnasten.\n–Lore, Lore –xuxurla gozoa.\n–Bai –ia ez da entzun.\nLorek ez dio izenik galdetu. Zertarako. Nahiago horrela. Sexua anonimotasunean bi aldiz da sexu. Eskua edonorena denean, eskuak dira larrutzen zaituztenak. Zurrunbiloak beste modu batera irensten zaitu. Mundutarrago egiten zaitu. Askeago uste du Lorek.\nIspilura luzatu du hatza lagunak. Lurruna zintzilik bezala dago, zaplaztekoka salto egiten duela dirudi, nahi duela jo diezaioten azala eta laztana. Ispilura luzatu du hatza lagunak, Lorek marraztu duen klitoriaren ondoan jarri du eta begietara begiratu dio zeharka Loreri, “Ez dizut ukituko” desafio eginez. Eta jolasean hasi da bueltan-bueltan, eta jolasean hasi dira biak nor bere tentaziotik. Lorek praketan barrura sartu du eskua, “Ni ari naiz ukitzen”. Eta epel dago eta gozo dago, eta bustitzeko astirik utzi gabe egin du lehorrak jauzi eta likastu da iluna argian. Eta ito baino lehen, eskua galtzetatik atera eta bete-betean, zapla, zabal-zabalik ispiluaren gainean jarri du Lorek. Milimetro bat. Distantzian amildegia. Milimetro bat. Ez du ukitu lagunaren hatza. Kiskaliko lioke gustura, baina xulo-xulo joan egin da ihesi beste zulo batzuetara.\nLore eseri egin da lurrean. Hankak gurutzatu ditu mundua ireki zaio aluan. Atzera inklinatu du bizkarra. Lepoa luzatzea gustatzen zaio ubideak emarika hasten zaizkionean. Esku batekin lurrari eutsi eta bestea praketan barneratu du berriro eta lagunaren eskuaren erritmora zirikatu du bere intimitatea. Poliki. Ia nagi. “Itxaron-itxaron” errepikatuz. Hor behetik beste bat da perspektiba, eta beste bat da boterea. Lagunaren ipurdipeak beste lizuntasun bat du. Uholdeka lehertzen ari da Lore. Baginan barrura sartu ditu bi hatz eta hirugarrenari bultzaka, klitoriaren berotasunean estutu du hatz potoloa. Alua ispiluan sartuko luke gustura eta ikusi egingo luke hor bestaldetik larruak nola egiten duen garrasi. Begiak itxi ditu, ordea. Eta imajinatu egin du metro eta erdia gertuago eta gertuago, lagunaren bularra berean taupaka. Eta imajinatu egin du izterra izterraren kontra hari hauskor batek lotua, eta ikusten ez diren ile xalo horiek triku bihurtuta elkarren basoan. Eta mingaina musukoa mastekatzen eta zilborra sabeletik kanpo zakil loditu bati hurrupaka. Konturatu gabe beste erritmo batean ari da Lore galtzen, badirudi liburutegia bera ere zaldikatzen ari dela. Atximur txiki bat egin dio klitoriaren izerdiari, nahikoa mina betileen suizidioan ahoratzeko. Eta “Berriro hiltzeko prest nago” pentsatu du Lorek. Ipurdia lurrean gora altxa du pittinka bat eta arnasa intzirika mututu du.\nBegiak ireki dituenean, ondoan ez du inor. “Koldarra” pentsatu du Lorek, eta barre egin du. Zer den ederra. Ispiluan marrazkia. Eta segundo bat, bi. Altxa eta ispiluan sartu du gogoa. Musukoa zuzen jarri eta sorbaldan behera zintzilikatu du poltsa. Orain lasaiago dago. Biharko azterketa prestatzeko tenplean. Gizarte egitura. Liburutegirantz egin du Lorek, aluan barna zer-nolako piramidea sartuko lukeen pentsatuz.\nfinalista Gizarte egitura Irati Goikoetxea Kontaketa Erotikoen Leihaketa


Santutxuko 'Sound Cloud'-a La Nube deitzen da\nHaritz "Txipi" 2014-12-16 10:04 Iritzia\nMusika zuzenean entzuteko aukerak oso eskasak direla ez da gauza berria, Santutxun.\nJoan gaitezen mundu irudimentsu eta berrietara\nArgia Gardeazabal Llona 2014-12-16 09:55 Iritzia\nKultura aldarrikatzen dut! Horrela, gordinik.\nArazo guztien gainetik\nAsier Figueroa 2014-12-16 08:33\nLesio eta faltengatik kanporatutako jokalarien faltari aurre egin zioten beltzezko gizonek, "Miribilla efektuaren" laguntza eta berotasunak aupatuta (9948 zale) igandera arte liderra zen Real Madrileri garaitzeko (89-79).\nEuskerazko produktuen Katalogo barriaren 130.000 ale banatuko dira\nBizkaie! 2014-12-16 00:00\nAurten, 17. edizinoan argitaratutako katalogoaren 130.000 ale banatuko dira danetara EAEn eta Nafarroan, 100 bat udal eta mankomunidadetako Euskera Zerbitzuen eskutik.\nKatalogorako merkatuan dagozan produktuen arteko hautaketea egin da, barritasuna, egokitasuna eta kalidadea kontuan hartuta; eta hurrengo ataletan sailkatu dira: musikea, liburuak, aldizkariak, filmak, jostailu eta jokoak, DVD eta informatika produktuak, komikiak eta gurasoentzako produktuak. Gainera produktu bakotxaren gitxi gorabeherako prezioa be agertzen da eta baita edadearen araberako banaketea be.\nOsotuago dagoan bersino digitalak (www.katalogoa.org) argitaletxeen on-lineko ...\nGabonetan hainbat jarduera izango dira Bizkaiko museo eta aretoetan\nArkeologi Museoa, Euskal Herria Museoa, Ondare aretoa, Arrantzaleen Museoa, La Encartada Museoa, El Pobal Burdinola, Santimamiñe, Txakolingunea eta Rekalde aretoa prest dagoz Gabon honeetan, ume eta helduentzako, egitarau betea eskaintzeko, makinatxu bat tailer eta erakusketa. Hiru egunetan itxiko ditue aretoak, abenduaren 25ean, eta urtarrilaren 1ean eta 6an.\nArkeologi Museoan, lau tailer antolatu ditue, 6 urtetik 12 urtera bitarteko umeentzat: Arkeoparty (abenduaren 23, 26 eta 30ean, eta urtarrilaren 2an), Kutxa Magikoa (Abenduaren 27an, 10:00etan, euskeraz, eta, 12:00etan, gaztelaniaz), Maleta ...\nAsinsoc alkarteak 1.200 opari banandu gura dauz Bizkaian\nBizkaia Irratia 2014-12-16 00:00\nAsinsoc izeneko alkarteak, ezintasunak daukiezan pertsonei laguntzen deutsen alkarteak opariak banatzeko kanpainea jarriko dau abian. Orain arte Busturialdean lan egiten izan dabe baina orain Bizkaia osoan behar izenean dagozan 1.200 familiri opariak banatzea dabe helburu.\n"Itzuli daiegun irribarrea” izeneko kanpaina solidarioa hisru fasetan egingo da.\nLiman klimearen ganeko batzarrean gitxieneko akordioak\nLiman egin da klimearen ganeko batzarra eta klimaren ganean lortu diran akordioak gitxienekoak dira.\nOrain hurrengo batzar nagusia 2015ean Parisen izango da eta orduan erabagi beharko dabe Kyotoko protokoloa ordezkatuko dauan protokolo barri bat. Aldaketa klimatikorako euskal zentroko Ibon Galarragaren esanetan Liman lortutakoa ez da negatiboa.\nEmisinoen murrizketea dala eta, Ameriketako Estatu Batuek eta Txinak azaldutakoa oso garrantzitsua da .\nKristina Mardarasek jantziko deutso txapela 2014ko Bizkaiko Txapeldunari\nBizkaiko Bertsozale Alkarteko Talde Antolatzailearen erabagiz, Kristina Mardaras Sedrun Iurretako bertsolariak jantziko deutso txapela 2014ko Bizkaiko Bertsolari Txapeldunari. Zapatu iluntzean izango da hori, Bizkaiko Bertsolari Txapelketearen finalean. Finala 17:30ean hasiko da Bilbao Arenan, Bilbon. Alkarteak Mardarasek egindako isileko eta plazako beharra eskertu gura izan dau, eta horregaitik, berak jantziko deutso txapela aurtengo Bizkaiko Txapeldunari.\nOromiño auzoan jaio zan Kristina 1948an, eta bere auzoan egin eban lehenengo plazea 1982an, San Marko jaietan. Emakumeen ahotsa plazara eroan eban Kristinak, eta ...\nGaur egingo da Jose Alberdi 'Txo' bertsolariaren aldeko hileta-eleizkizuna\nIurretako Ertzilurruti baserrian, 1922ko abuztuaren 2an jaio zan Jose Agustin Alberdi Astarloa Txo bertsolaria herenegun hil zan 92 urte eukazala; hileta-eleizkizuna, barriz, gaur, abenduaren 16an, egingo dabe haren sorterrian, Iurretan, arratsaldeko 19:00retan.\nLehen ikasketak Iurretako eskolan egin ostean, 18 urtegaz lehen bertsoak bota zituan taberna bazterrean eta aurrerago Bizkaiko Txapelketan hainbat aldiz izan zan parte-hartzaile, eta finalista be izan zan 1958an; zehatz esateko Bizkaiko Bertsolari Txapelketan lau aldiz parte hartu izan dau: 1958, 59, 60 eta 61ean.\n1948an ezkondu ...\nBizenta Mogel idazlea oinarri dauen 'Argiaren alaba' nobelea kaleratu dau Yolanda Arrietak\nUrteak daroaz Yolanda Arrieta idazle etxebarritarrak Bizenta Mogel idazlearen lana eta bizia ikertzen. Orain, haren bizitzea abiapuntu dauen nobelea plazaratu dau, errealidadea eta fikzinoa lotuz, Argiaren alaba. Arrietak berak argitaratu dau. Markinako Udala, Bizkaiko Foru Aldundia eta Nekatoenea Artisten Etxearen laguntzinoagaz idatzi eban liburua.\nHamazazpi urte besterik ez zituala hasi zan idazten Bizenta Mogel, eta adin horretakoa da nobelako protagonistea be, jatorri euskalduneko Mirari neskato amerikarra. Mirarik hamazazpi urte ditu, ama euskalduna da, eta aita, amerikarra.\nAmeriketako Estadu Batuetan bizi ...\nPentsionistak Martxan 2014-12-15 17:18 Prentsaurrekoaren argazkia\nEuskal Herriko Pentsionisten Plataformak gaur goiz\nPentsionistak Martxan 2014-12-15 17:12 Euskal Herriko Pentsionisten Plataformak gaur goizean La Bolsan Prentsaurrekoa eman dugu. Helburua: Datorren urterako Pentsioak %0,25 igoera izango dute. LOTSAGARRIA!!!\nEHBildu Bilbo 2014-12-15 16:30\nPNVk ‘Euskararen Bilbo’ akordioa bertan behera utzi ondoren, asteburuon Berria zein Gara-n argitara eman dugun iritzi artikulua da hurrengo lerrootan aurkituko duzuna. Azken hamarkadetan Euskararen Bilbo sortu dugula zioen iragan larunbatean Sabin Anuzita Euskara zinegotziak, kazeta honetan bertan argitaratutako artikulu batean. Aho zabalik utzi gintuen. Hizkuntza eskubideak urratzen dituzten udalerriez Elebidek zein Behatokiak egiten dituzten […]\nBilboko Konpartsak 2014-12-15 16:07\nJoseba Barandiaran 2014-12-15 10:05\nMañukortaz gain, Asier Otamendi "bertsonajea" aldarrikatuko nuke bada nik. Arabatik kanpo asko ibili ez arren, Bizkaia-Arabako txapelketaren finalean Arriagan kantatu...\nErantzuna | Abusu Ikastolako bertso afaria\n‹‹ Aurrekoak 1 2 3 4 ... 2030 2031 2032 2033 2034 2035 2036 2037 ... 2343 2344 2345 2346 Hurrengoak ››


Egon Schiele | Guggenheim Bilbao Museoa\nEgon Schiele 1890ean jaio zen Tulln-en, Austria Behereko hiri txiki batean. Sendi burgesekoa zen, funtzionariotzari lotutakoa. Bi arrebarekin hazi zen: Melanie (1886−1974) eta Gertrude (1894−1981).\nEskolan zela marrazki ugari egiten zituen jadanik. Klosterneuburg institutuan Max Kahrer pintorea izan zen haren hasierako babesleetako bat eta askotariko arte-teknikak irakatsi zizkion.\nEmaitza txarrak zirela eta, amak eskolatik ateratzea erabaki zuen eskolaldia amaitu baino lehen. Marrazteko zeukan abileziak arte-karrera egitera eraman zuen.\nVienako Arte Ederren Akademiara sartzeko azterketa gainditu zuen 1906ko urrian, aita hil eta ia bi urtera. Bertan Christian Griepenkerl historia-pintorea izan zuen irakasle.\n1909an, Internationale Kunstschau ("Nazioarteko Arte Erakusketa") erakustaldian esku hartu zuen. Gustav Klimt-i omenaldia egin zitzaion bertan eta Oskar Kokoschka-k debutatu zuen. Schieleren lana orduan Klimt-en eta Vienako Jugendstil mugimenduaren eragin pean zegoen.\nAkademiako irakasle hari aurre egiteko, Schielek ikaskide batzuekin batera, baita euren ideiak partekatzen zituzten beste batzuekin batera, Neukunstgruppe ("Arte Berriaren Taldea") sortu zuen. 1909an utzi zuen Akademia, eta Neukunstgruppe-n lehen erakusketan Arthur Roessler kritikari boteretsua ezagutu zuen.\nBere artearen norabidea aldatu zuen eta Espresionismorako bidea hartu zuen 1910ean: espresionisten koloreak erabiltzen hasi zen, eta, horrela buru egin zien naturalismoari eta garai hartan nagusi zen Vienako Jugendstil mugimenduari. Gai berriak, esaterako, biluzi erotikoa, emakume haurdunak eta, batez ere, erretratuak, lantzen hasi zen biziki.\n1911n, Walburga "Wally" Neuzil ezagutu zuen. Haren modelo gogokoena bihurtu zen, baita neska-laguna, 1915an Edith Harms-ekin ezkondu zen arte.\n1912ko apirilean karrera artistikoa eten zitzaion, kartzelaratu baitzuten: pederastiaz eta adingabekoak bahitzeaz akusatu zuten. Oinarririk gabeko salaketa zela frogatu zuten arren, 24 egun eman zituen kartzelan, eta bizipen traumatiko hori jaso zuen kartzelako sail ezagunean.\nLehen Mundu Gerra hasi eta urte batera, 1915eko ekainean, Pragara bidali zuten Schiele, bigarren errekrutatze baten ondoren. Hilabete horretan ezkondu zen Edith Harms-ekin, familia dirudun bateko alabarekin.\n1915eko amaieratik aurrera, naturaltasunari hurbildu zitzaion, eta, neurri batean, arte espresionista alde batera utzi zuen. Bereziki nabaria da aldaketa hori emakumeen biluzietan eta erretratuetan, orduan eta errealistagoak baitira.\n1918an Gustav Klimt bat-batean hil ondoren, Egon Schiele jo zuten Vienako arte giroaren bidezko oinordekoa.\n1918ko martxoan Vienako Sezesioaren 49. erakusketan parte hartu zuen, baita dirua egin ere: erretratuak egiteko eskatu zioten, ordain on baten truke; orduan ere biluzi erotikoen eskaria handitu zen.\nGerra bukatu baino egun batzuk lehenago, 1918ko urriaren 28an, Edith, Schieleren emaztea, hil egin zen haurdun zegoela, "gripe espainola" epidemia hilgarria baitzen Europan. Hiru egunen buruan, gaixotasun horrek hil zuen Egon Schiele.


Urduñako Udala - 2019ko Udan Euskaraz programan izena emateko epea zabalik egongo da ekainaren 10etik 14ra bitartean\n2019ko Udan Euskaraz programan izena emateko epea zabalik egongo da ekainaren 10etik 14ra bitartean\nUrduñako Udalak Udan Euskaraz udaleku irekiak antolatu ditu eta ekainaren 10etik 14 bitartean egongo da horretan izena emateko aukera. Ohikoa denez, parte hartzeko aukera izango dute Haur Hezkuntzako 2. mailatik Lehen Hezkuntzako 6. mailara bitarteko haurrek, hau da, 2007 eta 2015 urteren artean jaiotakoek.\nAisialdi ekintza uztailaren 1etik 30era bitartean luzatuko da, astelehenetik ostiralera, 10:00etatik 13:00ak arte. Goiztiarrentzat ere zerbitzua egongo da. Uztailaren 25ean ez da saiorik egongo jai eguna delako. Urduñan erroldatuta dauden umeek 50€ ordaindu beharko dituzte parte hartzeko eta ez daudenek 70€. 2. haurretik aurrera 20€ gutxiago ordaindu beharko dira bi kasuetan.\nIzen emateak Alondegian egin beharko dira 10ean, 12an eta 14an 11:00etatik 13:00ak arte eta 11an eta 13an 18:00etatik 20:00ak arte. Ondoren informazio bilera egingo dute familiekin ekainaren 25ean 18:00etan Herri Eskolan.\nAisialdi ekintzaren oinarriak eta bete beharreko orriak hemen deskargatu daitezke. Informazio gehiago jasotzeko aukera dago 693 85 53 12 telefonora deituta edo hezkuntza@aiaraldea.eus helbidera idatzita.\nKartela (PDF, 787KB)\nOinarriak (PDF; 2,2MB)\nIzen-emate orria (PDF, 456KB)


Onarpenetik aldekotasunerako pausua emateko ordua da Onarpenetik aldekotasunerako pausua emateko ordua da\nAniztasuna berezko dugula azpimarratu eta onarpenetik aldekotasunerako pausua emateko ordua da\nEkainaren 28a Sexu-askatasunaren nazioarteko eguna da eta Euskadin zehar hainbat eragilek eta taldek ekintzak antolatu dituzte, besteak beste: manifestazioak, hitzaldiak edo bideo-proiekzioak. Ukaezina da azken hamarkada hauetan hainbat pausu eman direla, baina beste hainbeste daude egiteko. Horietako bat, oso garrantzitsua, pasa den astean Munduko Osasun Erakundeak hartutako erabakia. Urte luzez, transexualitatea gaixotasun kontsideratu du. Zorionez, inoiz gehiago ez. Ez da gutxi bota den langa.\nEta zer gehiago geratzen da egiteko? Zer egin dezakegu guk, konkretuki? LGTBI+ kolektiboa gehiegitan ahaztua izan da eta, horrek, askotan irtenbidea ematea zaildu izan du. Hemen, Euskadin, ez dago ikerketa sakonik informazioa eskuragarri izateko. Datu falta nabarmena da eta beharrezkoa da erantzun argi bat ematea. Estatu mailako StopLGTBfobia Behatokiak egiten duen gorroto delituen gaineko informazioa da eskuragarri dugun bakarra. Honen arabera, 2015ean Euskadin 27 eraso eman ziren sexu identitate edota orientazioagatik. Arduratzeko modukoa da Euskadiko hiru probintziak mota honetako delitu-salaketa gehien jasotzen dituzten Espainiako lehen zazpi probintzien artean aurkitzen direla.\nHala ere, baikor izan nahiko nuke eta bide onetik goazela pentsatu. Pausuka hezkuntzan hainbat kontzeptu txertatu dira eta elkarte mordoa dabil eguneroko lana egiten, lagungarriak diren euskarri eta material teoriko-praktikoak sortzen eta gizartean kontzientziazio- eta pedagogia-lan itzela eginez.\nBide horretan, Euskadiko Gazteriaren Kontseiluan, berdintasun lan-arloak gidatuta eta honen Gaur8 lantaldeak jorratuta, gazteon iritziak biltzen saiatzen gara, ostean beharrak identifikatuz denon artean proposamenak egiteko. Eta, azkenik, administrazio eta arduradun politikoei helarazten dizkiegu kontuan izan ditzaten politika publikoak diseinatzerakoan.\nIzan ere, aurrez esan bezala, hori da gabezia handienetako bat: datu falta. Erantzuna ematen saiatzeko hainbat proiektu jorratu ditugu azken bi urteotan eta beste hainbeste ditugu esku artean etorkizunari begira.\nAurreko artikulu batean aipatu nuen bezala, 2017an zehar Sexualitatearen Koloreak gida landu genuen Bizkaiko Foru Aldundiarekin elkarlanean. Hezitzaileei bideratutako material teoriko eta praktiko horrek astialdiko gazteek identifikatutako gabezia bati irtenbidea eman nahi izan zion, diskurtsoa sortzerakoan LGTBI+ kolektiboko hainbat gazte eta eragilerekin izandako harremana oinarri izanda.\nEra berean, esan dugun bezala, zoritxarrez, Indarkeria LGTBI+fobikoak egun ere gure gizartearen errealitate bat izaten dirau eta, horregatik, berebiziko garrantzia du Euskadin oraindik ere ematen den egoeraz dakigun urria ezagutzera ematea. Nola egin hori, ordea, dagoen informazio faltarekin? Euskadin ez dago LGTBI+ kolektiboaren behatoki propiorik eta horrek ezinbestean errealitatea ezagutzeko ezintasuna erakartzen du. Sexu eta adinaren arabera sailkatutako datu gehiago behar dira, jarraian politika publiko zehatzagoak diseinatu eta beharrei hobeto erantzuteko.\nHorretaz gain, aipatutako aniztasunarekiko aldekotasuna jorratzeko, Gune Anitza zigilua sortu genuen, era positiboan erakusten eta aldarrikatzen duena. EAEko gune fisiko zein birtualei bideratua dago eta behin horren aldeko apustua egin ostean espazioak aniztasuna errealitate ukaezintzat ulertzen duela eta horren garapenerako eskubide errealen aldeko apustua egiten duela esan nahi du. Hilabete hauetan zehar Manifestura atxiki diren taldeak hainbat izan dira (Pikara Magazine, Atara Zarata antzerki taldea, Donostiako Emakumeen Etxeko Sexu eta genero aholkularitza zerbitzua, Gazte Abertzaleak, IES Balmaseda…), eta EGKtik deialdia egiten dugu nahi duen orok bat egitera.\nIzan ere, proiektu horiek guztiek helburu argi bat dute. Gizarteak berezko duen Aniztasuna balorean jarri, dituen alor positiboak azpimarratu eta, batez ere, onarpenetik aldekotasunerako pausua ematea zeharkako balore bezala txertatu arte.\nMaialen Olabe, EGK-ko presidenta


1. 1940-1968 bizkaiera saiakera-artikuluak c. jemein 0025\n6) Gixon bi eta emazte bat baño geyago dira Euzkera ta Euzkadi Euzko-Gogoan idazten dabenak: Urrutia'tarr Gotzon, Argarate'tarr Erraimun, Sabindiarr-batza, Emakume batek (Errazti'tarr Karmele) ta Jadarrka (Jemein'darr Keperin), edo bost gitxijenez.\n2. 1940-1968 gipuzkera saiakera-artikuluak etxde 0067\nBarandiaran (Ilias'ena), Itunbe (Bide izkutua), Anabitarte (Poli), Jautarkol (Ipuiak), Iñurritza (Unamuno ta Abendats), Yakin aldizkarian idazten dutenetan askotxo (Zuek oraindik gazteak zerate eta ekin euskera ikasteari), Arriandiaga eta beronen eskolakoak, ots, Sabin baiño Sabindarragoak...\n3. 1940-1968 sailkatu gabeak hilabetekari, noizbehinkariak,..... ibiñ 00001\n6. 1940-1968 sailkatu gabeak hilabetekari, noizbehinkariak,..... ibiñ 00001\n7. 1940-1968 sailkatu gabeak hilabetekari, noizbehinkariak,..... ibiñ 00001\n8. 1969-1990 euskara batua saiakera-artikuluak h. knô*rr 00692\nBaina euskal ikerketan haren sabindar isuria moztua gertatu zen halako batean, Rufo Mendizabal jesulagun helenista ospetsuak hitz hauek esan zizkionean:\n9. 1991> euskara batua saiakera-liburuak j.m. torrealdai 00130\n10. 1991> euskara batua saiakera-artikuluak e. antxustegi 00057\nBertan, Jose de Arriandiaga Joala, Kondaño eta Luis Aranak defendatuko jarreraren aurka bide posibilista nagusituko da, El PNV se ajustará en todos los actos de propaganda a los preceptos del régimen legal vigente, nahiz, erabakiak idazteko era, ortodoxia sabindiarrak agintzen zuen modura agertu.\n11. 1991> euskara batua saiakera-liburuak k. izagirre 0007\nHorretan dute antza, ez bertze ezertan, ideologia sabindarrak behar zuen garbitasunaren kontrakoa baitzen zinema.\n12. 1991> euskara batua saiakera-liburuak k. izagirre 0007\nSabindarrek, beraz, arazo larria zeukaten mende hasmenta hartan zibilizazioak zekartzan traste elektriko, hegaldari, firrilkari, bero-emaile eta libertigarri guztiei izen egokiak asmatzeko: gure hizkuntzalaritzak ez zeukan horrenbertze berrikuntza euskaratzeko adina zientziarik.


Gerardo Armestoren “Ikuspuntu geldiezina” erakusketa, Artium Museoan | Nontzeberri\nHasiera/MUSIKA/Gerardo Armestoren “Ikuspuntu geldiezina” erakusketa, Artium Museoan\nGerardo Armestoren “Ikuspuntu geldiezina” erakusketa, Artium Museoan\nArtiumek Gerardo Armesto. Ikuspuntu geldiezina erakusketa abiatu du ekainaren 20ra arte. Gaur berton, erakusketaren hasierarekin bat eginez, Gerardo Armestoren eta Daniel Castillejoren arteko elkarrizketa antolatu da, 18:30ean, emanaldi aretoan.\nErakusketaren oinarria Armestok 80ko hamarkadan egindako zortzi bideo-lan dira. Lan horiek “erreferentziazkoak dira animazioaren esparruan, analogikoaren eta digitalaren arteko igarobidean”. Gainera, erakusketa testuinguruan kokatzen duten marrazki, maketa eta eskulturekin osatu da.\nGerardo Armestok (Gasteiz, 1949) 1981 eta 1990 urteen artean bideoz egindako lanak aurkezten ditu erakusketa honetan, eta “pieza horiekin batera marrazki-koaderno batzuek, maketek eta objektu eskultorikoek koherentziaz lotzen dituzte artistaren ekoizpena eta haren pertzepzioari buruzko garapen teorikoak eta analisiak. Erakusketa Bildumaren Zeru bat, hamaika bide. Praktika artistikoak Euskal Herrian 1977-2002 artean izeneko proiektuko beste azterketa-kasu bat da”.\nAipatutako erreferentziazko lan horietan, “berrikuntza teknikoarekin batera, ikuspuntuak, proiekzio geometrikoak eta euskarriak hartzen dute protagonismoa, eta haien izaera zehatz eta definituak eraikuntza finkatu eta irreal bat erakusten digute, aldi berean, mugimenduan dagoen ikuspuntu geldiezinak errealitatearen irudi desitxuratua, konplexua, itzultzen digula”.


Tabakoaren Merkatua Ordezkaria\nZerbitzu-gutuna (zerbitzu-gutuna pdf, zerbitzu-gutuna triptikoa)\nGURE HARPIDETU ALBISTEAK\nSMS edo posta elektronikoaren bidez alertak jaso ditzakezu eta nobedade guztiak gure web kanala tabakoaren Merkatua harpidetu irudian.\nPVR ELECTRÓNICA AUTORIZACIÓN ESKAERA\nEskuragarri dago eskatzeko prozedura elektroniko batean, gure egoitza elektronikoan PVR: http://cmtabacos.sede.gob.es\nZerbitzu berri horri esker, eskaera bide elektronikoz PVR baimenak izapidetzea eta jakinaraztea.\nEskuliburu honetan, gure zerbitzuari buruzko informazio gehiago lor dezakezu, eta PVR eskatzeko prozedurari buruzko eskuliburuak\nEMAKIDAREN KANONA 2020\n2020 Eko ekainaren 2a, aurrera egongo da erabilgarri Carpeta Ciudadana emakidaren kanona, aurtengo irudian ikus daitezke, jarraibide hauen arabera (Sarrera gida (PDF. aprox. 978 KB)).\nEskuratu ezin dutenei - jakinarazpen elektronikoa Carpeta Ciudadana bidez; postaz bidaliko zaie aurreko urteetan bezala.\nEPEAK REANUDACIÓN CÓMPUTO\n537/2020 Errege dekretuaren arabera, maiatzaren 22koa, euren jarduna administrazio epeak, preskripzioa eta iraungitzea zintzilik zeuden bitartean alarma-egoera:\nEko ekainaren 1ean hasiko dira epeak berriro 2020 administrazio-prozedura guztiak.\nEkainaren 4tik aurrera, urteko zenbaketa berrabiaraziko da epea 2020 bitartean eskubide eta egintzak eta, bereziki, PVR baimenen indarraldia.\n1/2020 ZIRKULARRA, MAIATZAREN 4KOA, LEHENDAKARITZAREN EKO TABAKOAREN MERKATUA MANDATARIA. HORREN BIDEZ, JAKINARAZTEN DA EXTENSIÓN OPERADOREEI, TABAKOA SALTZEKO BAIMENEN INDARRALDIA ERREKARGUA (PVR), ALARMA-EGOERA\nEman zuen tabakoaren merkatua mandataria 1/2020 zirkularra, urteko indarraldia du jasota zeuden baimenak PVR datan indarrean dauden aitorpen edo baimena duen ordezkariak alarma egoera hori jarraitu bitartean, beste denboraldi batez irautea alarma-egoera irudian.\n1/2019 ZIRKULARRAK ETA AZAROAREN 11KO MANDATARIA TABAKOAREN MERKATUA ETA ESPECÍFICO COMUNICACIÓN EGITEKO EREDUA ONARTZEN DUENA ETA SALMENTA-PREZIOAK PÚBLICO ETIKETEK IRUDIAN, ONTZIRATUTAKO PRODUKTUEN AURKEZPENAK ETA TABAKOA.\n1/2019 Zirkularrean ezarritako eredua nahitaez erabili behar dute etiketek produktu eta prezio jakinarazteko azaroaren 15ean tabakoa aurrera 2019. Eredu bat deskargatzeko esteka honetatik editagarria.\nNazioarteko araudia, europako eta espainiako operadoreen eta tabakoa produktuak aplikatzeko\nTabako salmenta prezio publikoen irudian\nTabako eta tinbre Egoera saltzaileak\nTabako eta tinbreen saltoki Egon arte\nEmakidaren kanon bat\nUdal ordezkariak emandako zerbitzuak\nBeste operadore batzuk\nKomisarioak emandako zerbitzuen tasa\nInformazio estatistiko eta merkatuak\nHileko txostenak tabakoaren merkatua\nEko tabakoaren produktuen trazabilitate Sistema\nOrriaren eguneratze data: 13/08/2020